###### Stema%20(100px) Prova14 **Republika e Kosovës Komuna e Gjilanit**

###### **Republika Kosova Opstina Gnjilane**

###### **Republic of Kosovo Municipality of Gjilan**

######  **Gilan Belediyesi**

**P R O C E S V E R B A L**

 **Nga Seanca e katërt ( IV) e Kuvendit të Komunës së Gjilanit më 31.03.2022 në ora 9:00**

**Mbledhjen e Kryesoi Arianit Sadiku, i cili para anëtarëve të Kuvendit propozoi këtë:**

R E N D P U N E

1. Konstatimi i prezencës së anëtarëve të Kuvendit dhe miratimi i procesverbalit nga seanca e kaluar
2. Pyetje dhe përgjigje
3. Raporti financiar Janar-Dhjetor 2021
4. Propozim vendimi për miratimin e rritjes së planifikimit të buxhetit nga tejkalimi i realizimit të të hyrave vetanake të vitit 2021
5. Propozim vendimi për bartjen e mjeteve financiare nga të hyrat vetanake të pashpenzuara nga vitet paraprake
6. Propozim vendimi për transfer të mjeteve nga kategoria ekonomike, rezerva në shpenzime kapitale
7. Propozim vendimi për transferim të mjeteve financiare të grumbulluara në Gala mbrëmjen “Pak nga ne, shumë për ata-4” te “Klubi Rotarian” në Gjilan
8. Dhënia e titullit “Qytetare Nderi” për znj.Barbara Langmack
9. Strategjia mbi përfshirjen sociale në Komunën e Gjilanit
10. Rishikimi i Vendimit për caktimin e anëtarëve në Komitetin për Politikë dhe Financa (kërkesë e MAPL-s)
11. Rishikimi i Vendimit për caktimin e anëtarëve në Komitetin për Komunitete (kërkesë e MAPL-s)
12. Propozim vendimi për themelimin e Këshillit Komunal për Siguri në Bashkësi-KKSB
13. Propozim vendimi për miratimin e Planit lokal të veprimit në mjedis, PLVM 2020-2024
14. Propozim vendimi për shfuqizimin e Rregullores 01.Nr.016-60542 të datës 24.07.2020 për procedurën e ndërtimit të objekteve me karakter të përkohshëm në pronat e personave fizik dhe juridik
15. Shqyrtimi i kërkesës të Drejtorisë për Arsim, për ndarjen e bursave për student të Komunës së Gjilanit (formimi i Komisionit për ndarjen e bursave)
16. Të ndryshme

Në mbledhje prezantuan: 34 këshilltar komunal, mungoi Erestina Isufi. Përveç këshilltarëve komunal në mbledhje prezantoi edhe Kryetari i Komunës Alban Hyseni, nënkryetarja e Komunës Leonora Morina Bunjaku, drejtorët e drejtorive komunale, mediat e shkruara dhe ato elektronike, përfaqësues të shoqërive civile, OSBE-ja etj.

**Ismajl Kurteshi** – në emër të këshilltarëve të LVV dhe koalicionit, si dhe me kërkesë të drejtorisë për Urbanizëm propozojmë që pika e 13 Propozim vendimi për miratimin e Planit lokal të veprimit në mjedis, PLVM 2020-2024, që ka qenë e paraparë që ky plan të filloj nga viti 2020 deri në vitin 2024 për arsye se ky plan nuk ka filluar të zbatohet me kohë dhe tani kanë kaluar dy vite. Kërkojmë që kjo pikë e rendit të punës të shtyhet për një seancë tjetër kur edhe do të hartohet një plan tjetër me fillim në vitin 2022 dhe do të vazhdoj për 4 vite e ardhshme.

**Nazim Gagica** – meqë një pikë e rendit të punës u propozua që të hiqet, unë propozoj që për shkak të zhvillimeve të fundit në Kulturë, propozoj që të futet si pikë e parë e rendit të punës një informacion nga z. Hyseni, për zhvillimet e fundit në Kulturë.

**Avdyl Aliu**- pika e 13 Propozim vendimi për miratimin e Planit Lokal të Veprimit në Mjedis, PLVM 2020-2024. Unë propozoj që ky plan të vazhdoj tutje dhe të kryhet, është një plan i përgatitur është punuar gjatë në atë plan kanë punuar shumë akter, shumë ekspert nuk ka arsye që ky plan të hiqet, sepse nuk ka ekspertë që do ta bëjë më ndryshe këtë plan. Nëse paraqet problem fotografia e ish Kryetarit Haziri largojeni dhe futeni foton e kryetarit të ri mos të nënçmohet puna e shumë ekspertëve që kanë punuar në këtë drejtim.

**Arianit Sadiku** – nuk është ashtu siç po e thoni ju z. Avdyl, por ekziston mundësia që edhe shumë plane të reja të kyçën në këtë plan. Ka me u harmonizua ky plan, me plane të reja ju siguroj se asgjë tjetër nuk ka me ndodh pos harmonizimi i planeve të reja që kanë më u përfshi në këtë plan.

**Gentrit Murseli** – një informatë dua të ndaj me kolegët e mi që janë në Kuvend në legjislaturën e parë. Gjatë mandatit të kaluar sa herë që kemi pasur në rendin e punës më tepër se 10 pika, ka pasur reagime të ashpra nga LVV dhe PDK. Kërkoj sqarim nga Kryesuesi apo kush do tjetër: Pse i keni futur në rendin e punës 16 pika tash u fut edhe pika 17, kur kemi mundësi që seancën ta ndajmë në dy pjesë për dy ditë dhe të trajtohen pikat e rendit të punës ashtu siç e meriton secila. Unë asgjë nuk po kërkoj më tepër përveç një standardi të cilin e keni kërkuar ju më herët.

**Arianit Sadiku** – mbledhjet tjera të Kuvendit do të kenë më pak pika të rendit sigurisht, është shikuar mundësia që të ndahen pikat e rendit të punës për dy ditë por, disa nga pikat që i keni para jush nuk marrin shumë kohë për diskutime dhe shpresoj se seanca do të kryhet me kohë..

Është edhe një pikë e rendit që ka të bëjë me komisionin e ofertave kur e kemi parasysh se në seancën e kaluar është marr një vendim për dhënin në shfrytëzim të një prone për të cilën nuk ka mund të bëhet zgjidhja pa emërimin e një komisioni të ri. Për këtë pikë dhe pikat tjera që u diskutuan do të votohet për të mos qenë pjesë e rendit të ditës apo për t’u futur në rend dite.

Kush është për, që pika e 13 e rendit të ditës të hiqet nga kjo seancë për diskutim?

16 vota janë për t’u larguar nga Rendi i Punës. 13 kundër 1 abstenim.

Është një pikë tjetër që u kërkua të jetë informatë rreth ngjarjeve të fundit në Kulturë;

16 vota për kundër nuk ka të tjera abstenime.

Vendimi për formimin e komisionit të ofertave.

32 vota për kundër asnjë.

Atëherë, me dy pikat shtesë të propozuara dhe një për largim e që është pika e 13, kush është që të miratohet rendi i punës?

Me 32 vota për miratohet rendi i punës, kundër nuk pati.

Miratimi i procesverbalit nga mbledhja e kaluar

**Gentrit Murseli-** vërejtën time do ta dërgoj në mënyrë elektronike.

Miratohet Procesverbali i mbledhjes së kaluar me 34 vota për.

3. Pyetje dhe Përgjigje.

**Avdyl Aliu** – unë po e barti një shqetësim qytetarë, lidhur me një riorganizim të rrugëve që është bërë në lagjen “Dardania”, është shqetësim edhe qytetar edhe biznes lidhur më atë se si është bërë riorganizimi, edhe ne gjatë qeverisjes tonë e kemi provuar këtë punë është parë se nuk funksionon dhe e kemi kthye në gjendjen e mëparshme, kjo është në kundërshtim me nevojat e qytetarëve, unë nuk po them që kjo të anulohet po të shikohet mundësia për t’u rikthye në gjendjen e mëparshme.

**Ismajl Kurteshi** – pyetja ime i adresohet drejtorit të bujqësisë që ka të bëjë me infektimin e gjedhëve në fshatin Bilinicë, drejtor jam i njoftuar se rasti i parë ka ndodhur me 1 shkurt të këtij viti, kurse eliminimi i 26 gjedhëve ka ndodhur me 14 dhe 15 mars, pyetjet e mia lidhur me këtë rast janë këto:

Pse ka ndodhur kjo vonesë? Kush është përgjegjës për vonesën dhe kur do të kompensohen fermerët e dëmtuar?

Po ashtu po e ngrit edhe shqetësimin e atyre fermerëve se janë kontrolluar vetëm gjedhët e pronarëve që ata kanë kërkuar, jo të gjitha gjedhët e atij fshati. Prandaj kërkesë është që të kontrollohen të gjitha gjedhët e fshatit Bilinicë, sepse ato kullosin në të njëjtën kullotë dhe mundësia është që shumë tjera mund të infektohen, kështu që reagimi duhet të jetë sa më i shpejt. Për të mos ndodhur edhe dëme tjera për ata bujq.

**Gentrit Murseli** – në seancën e kaluar kam kërkuar ndryshimin e pikës 1 të nenit 49 në Statut për ndryshimin e kohës për pyetje dhe përgjigje në seanca të Kuvendit dhe Rregulloren e punës së Kuvendit. Nuk kam marr ende përgjigje, keni theksuar se jeni të gatshëm t’i përkrahni iniciativat opozitare, kërkoj që këto fjalë jo vetëm t’i thoni por edhe t’i praktikoni. Jam i bindur se kërkesa ime është e drejt dhe kërkoj që të zbatohet.

Në emër të banorëve të rrugëve “Zahide Jashari” Naxhije Bunjaku” dhe “Çamërija” në lagjen Arbëria, po ju drejtohem drejtorit të Shërbimeve Publike, drejtoreshës së Inspeksionit dhe drejtorit të Urbanizmit, ka dy apo tre muaj që këto rrugë janë të bllokuara me apo pa të drejtë, mbi 300 banorë nuk mund të kalojnë në ato rrugë që i kanë shfrytëzuar tash e 30 vite. Për ta evituar çdo konflikt potencial, ju bëjë thirrje publike që të ndërmerrni veprime institucionale dhe të bëhet zgjidhja e problemit të kësaj zone.

Kryetari po deklaron se nuk ka projekt për stadiumin, se a po e thoni të vërtetën apo jo, këtë mund ta vlerësojnë më së miri qytetarët pasi që po deklaroni se nuk ka projekt, më intereson të di se kur ka me qenë projekti i stadiumit gati. Keni premtuar se gjatë vitit 2022 do ta mbyllni këtë projekt, dëshiroj të di se ai keni fjalët e njëjta edhe tash. Sa i përket pyetjeve rreth drejtorisë së Kulturës ne do t’i bëjmë pyetjet kur të vije pika që u propozua për diskutim në këtë seancë.

**Afërdita Balaj Ajdini** unë i kam dy pyetje një për drejtoreshën e Arsimit dhe një për drejtoreshën e Inspeksionit.

A e din profesorët militant të LVV-së se shkumësat nuk i tenderojnë drejtorët e shkollave, po këto i takojnë zyrës së Prokurimit. Një profesor del dhe i shtyp shkumësat në shkollë dhe thotë se janë prodhime serbe, është dashur që kjo të anulohet meqë jeni ju në pushtet, ashtu siç e keni anuluar ujin Dea dhe e keni sjellë këtë të Kllokotit. Çështja tjetër është se po shantazhohen punëtorët në Arsim, ata që nuk kanë normë të plotë të cilëve ju thuhet keni me pa kush jemi ne. Nuk e meritojnë profesorët të kenë një ulje të tillë.

Shqetësimi tjetër është për drejtorin e Inspeksionit, banorët e rrugës “Fehmi Agani”, kanë një shqetësim të përhershëm, por ky i fundit tash është edhe më i madh është një pjesë ku grumbullohen makina të vjetra ajo është stërmbushur tash pronari i asaj pjese nuk është banor i asaj lagje është pronari nga Bresalci i cili është edhe policë, ajo lagje kërkon që ju të dilni në vendin e ngjarjes dhe të shihni si është gjendja atje.

Shqetësim tjetër është se një pronar i një prone që është në atë lagje e që vet jeton në Gavran vjen i hedh mbeturinat në atë pronë dhe deklarohet se prona është e tij. tjetër është edhe punëtorit që janë aty që merren me mobile gjatë kohës së verës, nuk mund t’i hapin dritaret për shkak të pluhurit.

Kërkesa e banorëve të asaj lagje është që ju të vini atje dhe ta shihni gjendjen si është aty.

**Sami Ahmeti** – besoj se edhe ju e dini se muaji mars dhe prill janë të dhimbshëm për Kosovën edhe unë me këtë rast dua të ngrit një shqetësim me datën 15 prill të vitit 1999, i kemi të vrarë diku 86 anëtarë duke filluar nga Vrapçiqi deri në Okllap, gjithherë duke i hequr dy vitet e fundit shkaku i pandemisë në shenjë kujtimi për ta, gjithmonë kemi mbajtur tubime me 15 prill ne Zhegoc, nga sot janë edhe 2 javë kohë dhe nuk po e shoh asnjë lëvizje në këtë drejtim, kërkoj nga institucionet që të mbahet tubimi dhe të respektohen ato familje.

Një shqetësim tjetër që unë e kam te tregu i veturave në pjesën mbi trafo është një deponi që duhet inspektorët e komunës ta vizitojnë ta shohin në çfarë gjendje është ajo pjesë.

**Kushtrim Kadriu** – kam pyetje për drejtorin e Shërbimeve Publike shohim se Bustet në komunën tonë nuk mirëmbahen sa duhet, e disa nga ta nuk mirëmbahen fare ku është problemi pse nuk pastrohen?

Semaforët e qytetit nganjëherë punojnë e nganjëherë nuk punojnë të cilët po krijojnë amulli te qytetarët.

Një shqetësim tjetër është nga qytetarët e fshatit Livoq në rrugën “Komandant Robeli”ata tash e sa kohë kanë dërguar kërkesë për asfaltimin e rrugës, ende nuk ka marr ndonjë përgjigje. Gjithashtu banorët e lagjes “Arbëria” kanë dërguar një kërkesë për vendosjen e ndriçimit publik ende nuk kanë marr përgjigje. Banoret e lagjes “Dheu i Bardh” rruga “Njazi Kadriu” kanë kërkuar vendosjen e pengesave me qëllim të mënjanimit të ndonjë fatkeqësie. Banorët e rrugës “UÇK” kërkojnë vendosjen e ndriçimit i cili ende nuk është vendosur në atë rrugë.

Pyetja tjetër ka të bëjë me drejtorin për Mbrojtje dhe Shpëtim, tash e 12 vite një numër i madh i zjarrfikësve janë me kontratë në vepër, dua të di se cila është strategjia e zgjedhjes së këtij problemi.

Te drejtoria e Kulturës, a ka filluar të kthehet gjirollogaria për Bibliotekën e qytetit. Është dhënë premtimi edhe i digjitalizimit të bibliotekës. dua të ju informoj se ky projekt është i përfunduar.

Pyetje për kryetarin e Komunës si ka me u jetësua zyra për Preshevë, Bujanoc dhe Medvegjë?

Pse është e rëndësishme për kryetarin e Komunës që të mbajë anën parlamentare për zgjedhjet në serbi.

**Muhadin Haziri** – nuk është kjo kërkesë që po e bëjë tani që nuk është bërë edhe në legjislaturën e më hershme, Zhegra është i vetmi klub që garon në super ligen e Kosovës. Është shqetësuese nëse largohet ky klub nga super liga e Kosovës për shkak të financimit kur klubet e Gjilanasve kanë treguar përherë rezultat, një kontribut të veçantë e kanë dhënë edhe diaspora për Klubin Hendbollistik Zhegra, vetëm që ky klub të garoj në super ligen e Kosovës, kërkesën time kam me dorëzua edhe më shkrim që kjo të harmonizohet edhe konform buxhetit, kërkoj nga drejtori që brenda mundësive ta ndihmoj Klubin që mos të largohet nga super liga e Kosovës.

Kërkesa tjetër e cila adresohet për kryetarin e Komunës dhe deputetët, një menaxher i ATK ës me udhëtua 10 km për të ardhur në Gjilan edhe komandanti i Policisë vjen nga një komunë tjetër, nuk është e mirë kjo kërkesë të adresohet edhe për deputetët e Republikës së Kosovës që janë nga komuna jonë, e dimë se Gjilani ka mjaft kuadro për të udhëhequr këto dikastere.

**Latfi Maliqi** – në raportin e kryetarit është përmendur edhe zgjerimi i rrugës së Malishevës, pyetja është se është një projekt nga viti 2020, e cila ka të bëjë me zgjerimin e rrugës për Malishevë, a e keni marr ju për bazë këtë projekt? A është biseduar me FSK-në, që të bëhet edhe një lidhje alternative mbrapa kazermës dhe të dilet në rrugën Gjilan- Bujanoc? Apo keni ndonjë ide tjetër që do të ishte falënderuese deri në brezin kufitar.

**Nazim Gagica** – e kam lexuar raportin e 100 dit qeverisje dhe ta arriturat e qeverisjes natyrisht fillohet prej “Flakës së Janarit” si e arritur de politizimi i komisionit si e arritur dhe del deri tek Zona Ekonomike për të cilën zonë deklarohet zoti Hyseni se do ta bëjmë me UBT-në dhe bashkëpunëtorët e tjerë.

Pyetja është se si mund Zona Ekonomike të bëhet ashtu siç e kemi thënë me UBT-në, kur dihet se UBT është një institucion edukativo arsimor, kjo nuk mund të bëhet.

Zonën Ekonomike e bënë Qeveria e Kosovës me propozim të MTI-së dhe përmes kërkesës së Agjensionit të Investimeve të ndërmarrjeve të Republikës së Kosovës, kjo mund të kushtojë deri në 5.000.000€, nga kush i keni siguruar fondet dhe se çdo procedurë për fillim të Zonës Ekonomike duhet të kaloj nëpër këtë Kuvend.

Si do ta bëni Zonën Ekonomike me UBT-në, a është bërë pjesë e institucioneve tona UBT-ja?

Tri çerdhe të premtuara kur do të filloni t’i ndërtoni?

Shkollën “Ibrahim Uruqi” kur do ta filloni ta rinovoni, ku ka mbetur marrëveshja amerikane për rregullimin e tërësishëm të kësaj shkolle. Dhe qëndrimin tërë ditor kur do ta bëni nëpër shkolla?

**Bujar Nevzati** – një pjesë e shqetësimeve që u ngritën nga ana e kolegëve kanë mundur me i zgjidh.

Unë shqetësimet që i kam ngritur në seancën e kaluar dua ta falënderoj drejtorinë e Shërbimeve publike për realizimin e kërkesës time që ka qenë te parku i ish zyrës së Kryetarit.

Pyetja që është bërë për zjarrfikësit, po shpresoj se kryetari së bashku me drejtorinë e Financave kanë me zgjidh problemin dhe kanë me i ndihmuar këta zjarrfikës. Gjithashtu nga drejtori i Bujqësisë u njoftova se për këtë vit janë të parapara të investohen rreth 35.000€.

**Ardita Ukshini** – një nga premtimet e kryetarit gjatë fushatës kanë qenë se, ne do të fillojmë të bëjmë kontrollimin e nxënësve nëpër shkolla nga stafi mjekësore, por ato kontrolle nuk kanë filluar, dua të di kur kanë me filluar kontrollet dhe pse nuk kanë filluar deri më sot?

**Ramiz Ramadani** – unë i bashkëngjitëm shqetësimit të z. Kurteshi për çështjen e Brucelozës po e shoh shqetësimin e kompletuar të z. Kurteshit, po shpresoj se drejtori do të na jep përgjigjet. Shqetësimi tjetër ka të bëjë me qentë endacak i cili besoj se ka dal jashtë kontrollit e di se është shumë sfiduese, sepse për 8 vite jemi përballur me këtë problematik dhe se 35.000€ janë të pa mjaftueshme për ta zgjidhur këtë problematikë. Mendoj se është e domosdoshme që një kontraktim i një operatori vendor komunal, që për fatin e mirë komuna e jonë i ka disa klinika veterinare që i kanë të gjitha kapacitetet profesionale me u marr me këtë çështje, po kjo e bënë një zgjidhje vetëm emergjente. Për mua më mirë do të ishte të bëhej presioni në qeveri dhe ministri, që ky problem të zgjidhet në nivel vendi. Mendoj se një trajtim 2 vjeçar i trajtimit të kësaj problematike do ta zgjidhte njëherë e përgjithmonë këtë problem siç e kanë të rregulluar vendet përreth.

**Imran Haziri** – kërkesa ime është për drejtorin e Shërbimeve Publikë është fjala për rrugën ‘’Nazmi Hoxha” në lagjen e 8, është rrugë që të qon te shkolla, është rrugë pa dalje aty nuk ka vend për parking të automjeteve, parcela është, ajo parcelë kërkon të shtrohet me zhavorr.

Dy kërkesa për drejtorin e Arsimit që janë nga shkolla “Nazmi Hoxha” e që janë mosfunksionimi i të gjitha rubineteve në tualete dhe problem është edhe çatia e shkollës e cila ka pikuar gjatë gjithë dimrit.

**Blerim Haziri** – pyetja ime ka të bëjë me kryetarin e Komunës, a vazhdon të paguhet me taksa të qytetarëve objekti që kushton mbi 5.000€ në muaj?

Shqetësimi tjetër është te rruga mes dy shesheve ku është vendkalimi për këmbësor a ka mundësi vendosja e dy semaforëve?

**Faton Milazimi** -pyetje për drejtoreshën e Arsimit, kur do të hapet shkolla e Arteve, kur dihet se prolongimi i kësaj shkolle është kohë e gjatë? Kur do të bëhet funksionalizimi i shkollës së Biznesit?

Pyetja për drejtorin e Bujqësisë është se një pjesë e kafshëve të disa fermerëve janë të sëmura, si po i ndihmoni këta qytetar pasi që janë shfaqur probleme me kafshët e tyre?

**Arianit Sadiku** – ndoshta ka pasur edhe shumë pyetje nga ana e këshilltarëve, por ju kisha lut që të fokusoheni më tepër në pyetje jo edhe në komente në mënyrë që të kenë hapësirë të gjithë të bëjnë pyetje. Drejtorët nëse kanë mundësi të përgjigjen tani, por me rregullore mund të përgjigjen edhe me shkrim edhe në seanca të radhës.

**Alban Hyseni** - është mirë që fillimisht të zgjatet koha e pyetjeve dhe përgjigjeve, se qe dy seanca gati po e marrin nga një orë, unë jam për me e zgjat kohen, merreni iniciativën besoj se edhe kolegët tuaj do t’ju përkrahin.

Sa i përket stadiumit është e vërtet se nuk ka Projekt tash po ju sqaroj shkurtimisht. Çka ka ndodh dhe ku jemi, ne në fazën kur po flasim stadiumi fillimisht është bërë në kategorinë e tretë dhe është kërkuar nga ish kryetari që të jetë në kategorinë katër, është bërë nga projektuesi në kategorinë katër pa pagesë. Kur është ndryshua projekti atë që unë e kam parë në projekt si projekt ideor jo projekt detal sepse projekt detal në komunën e Gjilanit nuk ka, zbatimi në praktikë i projektit ekzistues nuk është bërë në harmoni me atë që unë e kam parë, ka dallime tepër të mëdha sidomos për tribunën lindore dhe atë perëndimore është krejt ndryshe nga ajo që është projektuar fillimisht.

Ajo që unë e kam bërë ka qenë fillimisht takimi me tifozë, takimi me klubet, takimi me organin mbikëqyrës me menaxherin e kontratës, kompaninë që i ekzekuton punimet dhe kompaninë projektuese. Në atë takim nuk është arritur asgjë ka pas prapë takime dhe jemi kthye në pikën zero. Pas gjithë kësaj jemi takuar me ministrin e Kulturës dhe Sporteve, aty i kam dërguar të gjitha projektet për stadiumin e qytetit, është bërë një analizë dhe në atë analizë ka dal që kontrata dhe pozicionet e kontratës janë tejkaluar për shumëfishë, shembull punimet e dheut kanë qenë 120.000€, ndoshta shifrat nuk janë të sakta po kështu janë për afërsisht janë mbi 900.000€ që janë kryer ka edhe tejkalime tjera.

Sa i përket projektit dhe pjesës arkitektonike në Komunë nuk ka në momentin kur po flasim, ne kemi kërkuar edhe interpretim nga KRPP, se çka duhet të bëjmë, a duhet të vazhdojmë me këtë kontratë apo ta ndërpresim dhe të vazhdojmë me kontratë të re. Në ndërkohë Universiteti i Prishtinës fakulteti i Ndërtimtarisë do ta bëjë një incizim të gjendjes ku do të hartoj një bazë për vazhdimin e projektit tutje, por na duhet fillimisht interpretimi i KRPP. Unë personalisht edhe ministria e Kulturës nuk vazhdojmë me një kontratë që është e kundërligjshme ose një kontratë që ka kaluar çdo pozicion të mundshëm. Nuk do të mund të marr një përgjegjësi nga e kaluara kushdo qoftë që e ka bërë këtë. Ne kemi bërë kërkesë zyrtare në KRPP, a duhet të vazhdohet me këtë kontratë apo jo dhe nëse thonë vazhdoni atëherë pa problem vazhdojmë edhe ne.

Më herët ka qenë praktikë që komuna të bëjë projektin e Stadiumit kurse tash kjo bëhet nga ana e Ministrisë përkatëse.

Sa i përket 15 prillit, ne i kemi takuar shoqatat e dala nga lufta dhe jemi dakorduar për organizimin, ne do të bëjmë përkrahjen e gjitha aktiviteteve të mundshme sidomos këto që kanë të bëjnë me dëshmorët do të jetë një grup punues ku do të ketë përfaqësues edhe nga komuna, por kryesisht organizimi do të bëhet nga vet shoqatat.

Sa i përket deponive ilegale nuk është vetëm ajo por ka edhe shumë tjera, këto deponi janë bërë për një kohë të gjatë dhe nuk është ndërmarr asnjë veprim për sanimin e kësaj gjendje, është duke u bërë një kampanjë që ka filluar gati qe dy muaj që ka të bëjë me pastrimin e komunës së Gjilanit, në kuadër të kësaj kampanje do të vendosen edhe kosha është nënshkruar nga unë një urdhëresë që të gjitha ata që prodhojnë mbeturina që të kenë para tyre një kontejner 120 litërsh, apo varësisht prej nevojave, ne këtë formë së bashku me policinë dhe inspeksionin të shikojmë zbatimin e asaj urdhërese. Çështja e trajtimit të mbeturinave jo vetëm në komunë e Gjilanit por në gjithë Kosovën, është një problematikë shumë e madhe. Çështja e mbeturinave kërkon një trajtim të gjatë, sepse nuk mund të kryhet brenda një muaji apo një viti.

Sa i përket zjarrfikësve ne e kemi diskutuar edhe me drejtorin e Mbrojtjes dhe Shpëtimit edhe me drejtorin e Financave, zjarrfikësit e komunës së Gjilanit janë ngjashëm edhe me komunat tjera komuna me memorandumin e bashkëpunimit së bashku me shoqatën e zjarrfikësve vullnetar financon zjarrfikësit. Në këtë rast ne jemi zotuar se do të rrisim mbështetjen për ta si komunë, e kemi të pamundur të merremi me ta sepse ata shkojnë në kuadër të menaxhimit të emergjencave, ajo çka mundemi ne të bëjmë për ta është se përmes këtij memorandumi do të rrisim pagën e tyre për 50€ në muaj për këtë vit, ndoshta vitet në vijim do të shohim mundësin që të rritet edhe më tepër.

Sa i përket bibliotekave është një lloj përpjekje që të bëhet lidhja mes shkollave, bibliotekës dhe lexuesve, në këtë drejtim jemi duke punuar po kjo nuk është punë që bëhet për 100 ditë.

Sa i përket sportit, pajtohem plotësisht, komuna jonë ka kube që janë jashtëzakonisht shumë të suksesshme por kemi edhe sportist që janë individualisht shumë të suksesshëm. Ajo çfarë ne kemi bërë deri tani është se palestra në Zhegër ka filluar të ndërtohet është në një fazë shumë të mirë, tribunat që kanë munguar janë realizuar dje në ndërkohë ka filluar edhe pjesa e murosjes së Palestrës punëkryesi është zotuar se do ta kryej brenda një viti dhe unë besoj se mund ta kryej me këtë ritëm të punës, problemi i vetëm është vetëm me kupritet e hekurit, për shkak të ngritjes enorme të hekurit, për shkak të rrethanave globale mund të paraqitet problem por megjithatë mendimi im është se mund të përfundohet. Sa i përket mjeteve buxhetore nga ministria të gjitha janë në dispozicion duhet vetëm puna të përfundohet mandej të bëhet edhe pagesa.

Në kuadër të lëvizjeve që e kemi bërë tani nga buxheti janë edhe 40.000€ shtesë për subvencionim të sportit, mendoj se jo vetëm klubi i Volejbollit Zhegra duhet përkrahur, por të gjitha klubet duhet përkrahen më shumë, si komunë ju e dini se e kemi një limit buxhetor sa mundemi t’i përkrahim. Mirëpo, ajo çka po mendojmë të bëjmë duhet t’i ftojmë të gjitha bizneset e komunës tonë, e në ata takim përveç diskutimit të barrierave që i kanë, të diskutojmë edhe për ligjin e sponzorizimit. Komuna e Gjilanit është komuna që më së paku e shfrytëzon ligjin e sponzorizimit.

Unë pajtohen për drejtorin e ATK-së, por mendoj se nuk është nivel i diskutimit këtu në kuvend, por besoni se ka arsye pse ka ndodhur kjo, unë besoj se një pjese këtu nuk i pëlqen kjo arsye, prandaj edhe nuk po dua me u lëshua në këtë diskutim. Kur do që doni të diskutoni këtë punë jashtë kuvendit mundemi me e diskutua.

Zgjerimi i rrugës së Malishevës është një nga projektet më të rëndësishme, sa i përket mobili tetit në jemi duke punuar në një master plan të dizajnit urban i cili do të ndryshoj funksionin e modalitetit i cili do të lehtësoj qarkullimin edhe zhvillimin e bizneseve aty. Zgjerimi i rrugës së Malishevës në gjatësi prej 633 metra, sigurisht se jemi konsultua edhe me projektin paraprak ajo që ne duam të bëjmë kemi të bëjmë me disa ndryshime, por kryesisht do të shfrytëzohet edhe projekti paraprak, ne jemi takuar me Ministrin e Mbrojtjes zv. ministrin e mbrojtjes diku rreth 30 ari tok te pjesa e FSK-së, kërkohen tokë për realizmin e këtij projekti do të jetë me 4 korsi deri te ura. Sa i përket rrugës mbrapa FSK, jam i informuar se gjysma e asaj pjese është pronë komunale, kurse gjysma nevojitet shpronësim, shpronësimin nuk kemi mundësi ta bëjmë dhe nuk jam i interesuar që ta bëjmë për momentin. Borxhet që janë nuk e kemi luksin që të bëjmë shpronësime tash.

Sa i përket zonës Ekonomike, ne deri tani i kemi bërë 6 marrëveshje me universitetet, nuk është vetëm Universiteti për Biznes dhe Teknologji. Ne jemi duke punuar në projektin e Kalas së Pogragjës, çdo javë kemi takim aty e kemi Universitetin e Prishtinës, fakultetin e Arkitekturës kemi projektin e shtegut të hajtingut aty është Universiteti i Pejës është Universiteti i AAB-së të cilët po punojnë në Kulturë, Rini dhe Sport, edhe Universiteti Kadri Zeka edhe universitetet tjera me të cilët jemi duke bashkëpunuar tendenca që kjo të jetë konflikt i interesit, mendoj se është edhe dashakeqe edhe qëllim keqe.

Sa i përket zonës Ekonomike studimi i fizibilitetit do të bëhet me UBT-në, sepse kanë bërë edhe më herët këtë e dini shumë mirë edhe ju po besoj.

**Nazim Gagica** – kjo nuk mund të realizohet me UBT-në, zona ekonomike realizohet përmes Qeverisë në fizibilitet duhet të jetë kyçur edhe ministria.

**Alban Hyseni**- studimin e fizibilitetit jemi duke e bërë, jemi në harmoni të plotë edhe me Ministrinë e tregtisë dhe Industrisë dhe me të gjithë mekanizmat tjerë që duhet të jenë të involvuar në këtë proces.

Unë nuk mund të merrem me mësim tërë ditor përderisa këtu kemi probleme bazike edhe elementare, kemi mungesë elementare të kulturës edhe edukatës. Nuk janë dhënë 13 vërejtje rastësisht. Janë dënuar dhe janë shqiptuar vërejtje për bizneset që kanë punuar në dëm të konsumatorëve, nga muaji shtator shpresoj se do të fillohet me kontrolle shëndetësore nëpër shkolla.

Sa i përket qenve endacak pajtohem se është një shqetësim i madh i të gjithëve, ne kemi iniciuar procedurën për kastrim, sterilizim edhe për rastet nëse konsiderohet se qentë mund të kenë edhe ndonjë sëmundje infektive ose problemeve tjera që mund të jen shumë agresiv.

Në kuadër të MAPL-së është duke u punuar në hartimin e një strategjie e cila do të monitoroj të gjitha komunat e Kosovës, praktikisht kjo nuk mund të realizohet vetëm nga ana e një komune. Duhet bashkëpunim dhe bashkërendim i aktiviteteve me komunat tjera.

Sa i përket qirasë 5.000€, unë kam pasur takim edhe me pronarin e objektit dhe e kam informuar që në interesin tim dhe të komunës është që të bëjmë ndërprerjen e kontratës, nëse e keni parë ju kontratën ajo është e hartuar në një formë që nuk mund të shkëputet. Mirëpo është harru që ligji për marrëdhënie detyrimore i parasheh edhe rrethanat në të cilën mund të shkëputet kontrata, kur ka ndryshim të rrethanave mbi bazën të cilën është hartuar marrëveshja.

Vendkalimi afër rreth rrotullimit është çështje tjetër, ne e kemi trajtuar edhe këtë problematikë mirëpo është vështirë e zgjidhshme nëse aty vendosen semaforët, mirëpo duhet të shikojmë një metodë ose një formë tjetër.

Shkolla e Agrobiznesit ne e kemi bërë një lloj planifikimi për shkollën e agrobiznesit meqë është njëra prej temave më të rëndësishme në mandatin 4 vjeçar, ne duhet të krijojmë një lloj ambienti ku nxënësit të kenë dëshirë të shkojnë atje, ku garantimi në një farë forme i punësimit të tyre do të jetë i garantuar ndryshe shkolla e tyre është jofunksionale

Sa i përket shtimit të buxhetit për bursa për Student kanë qenë të parapara 60.000€ ne i kemi shtuar edhe 90.000€ që në total janë 150.000€, që është 150% rritje në krahasim me vitin 2021. Sa i përket bibliotekës kanë qenë të planifikuara 4700€ të planifikuar për blerjen e librave ndërkaq këto vitet e fundit nuk është blerë asnjë libër për bibliotekën, këtë vit kemi ndarë 10.000€ për blerjen e librave në bibliotekë këto mjete do të dedikohen në blerjen e librave shkencorë pra 112% janë ndarë mjete se sa në vitin 2017.

Sa i përket sportit kanë qenë 80.000 të parapara janë shtuar tash edhe 40.000€ që do të thotë 120.000€ në total.

**Avdyl Aliu** – shprehitë vështirë harrohen nja dy shprehi të kryetarit nuk e di sa i ka ra me punua në administratë, sa me studentë, e kisha lut ta heq shprehin e punës me studentë, mos na shiko si student të lutem, shprehia e të qenit në opozitë të hiqet tash jeni në pozitë edhe punoni.

Qiraja 5.000€ ka qenë qiraja qysh ka qenë është një punë që është bërë edhe ekziston është çështje e juaja çka keni me bë me këtë kontratë. Deponitë vazhdimisht janë pastruar ne kemi edhe procesverbale sa herë janë pastruar, por ato vazhdimisht mbushen. Punëtorët e zjarrfikëseve statusin e njëjtë e kanë pasur edhe punëtorët e Teatrit, ne e kemi zgjedhur çështjen e punëtorëve të teatrit tani ju e keni radhën ta bëni zgjidhjen e punëtoreve të zjarrfikësve. Pata pyetje nga kolegët pse nuk janë krye projektet, me i krye ne të gjitha projektet ju do ngeleni pa punë, kanë mbetur projekte, krijohen projekte të reja, këto janë çështje që na përcjellin vazhdimisht. Të gjitha projektet që ne i kemi lënë janë aty nëse keni nevojë ne vijmë edhe ju tregojmë se ku i keni projektet tona sepse ato ekzistojnë. Drejtorët kur flasin përmes telefonit duhet kenë kujdes mos të thonë se asnjë investim nuk është bërë në lagje të caktuara, kur në ata lagje është bërë kanalizimi, ujësjellësi, shtyllat elektrike duhet të jeni të kujdesshëm si ekzekutiv.

**Ismajl Kurteshi**- lidhur me këtë pikë të rendit të punës ju kisha lut që t’i përmbahemi asaj që parashihet në Rregullore. Në këtë pikë të rendit të punës ne këshilltarët duhet të koncentrohemi në pyetje dhe jo komente dhe ekzekutivi duhet koncentrohet në përgjigje dhe jo komente të zgjeruara dhe nuk mund të bëni këshilltarë më shumë se dy pyetje në këtë pikë të rendit të punës për pyetjet tjera mundemi ose kryetarit ose drejtorëve t’i drejtoheni me shkrim dhe me i kërkua përgjigje me shkrim, nëse vërtet duam të fitojmë nga kjo pikë nëse këtë pikë e stërzgjatim kështu dikur e humb edhe kuptimin dhe nuk përfitojmë asgjë nga kjo.

**Alban Hyseni**- unë vetëm një student po e shoh këtu, ju të tjerëve po ju shoh më shumë si koleg keni keqkuptua asgjë më tepër. Sa i përket opozitarizmit tonë unë mendoj se Vetëvendosje ka qenë opozita më e mirë deri më tani në Kosovë. Problemi kryesor që unë të mos mundem me punua është borxhi që e kam trashëguar po praktikisht 25.000.000€ borxh komuna edhe 10.000.000€ që na i kanë të tjerët neve burgje, praktikisht komuna është minus 35.000.000€ ma shumë se sa buxheti vjetor që e kemi nëse ju tash flisni për punë të mira të më tregoni si keni mund ta fusni në borgje komunën. Mbi 10.000€ kushton një shtyllë që sinjalizon vendkalimin për këmbësor, 2400€ pagë i ka marr një koleg që është në mesin e juaj.

**Arianit Sadiku** – pyetjet që ishin për drejtorët do të ju përgjigjen me shkrim. Një gjë ta keni parasysh është se në seancën e radhës nuk do të toleroj tejkalim të Rregullores së punës së Kuvendit.

1. Raporti financiar Janar-Dhjetor 2021

**Riad Rashit** – në këtë raport janë paraqitur të dhënat sipas buxhetit të miratuar në vitin përkatës të hyrat e përgjithshme nga burimet e ndryshme financiare investimet e realizuara në projekte kapitale dhe shpenzime në të gjitha kategoritë buxhetore si dhe obligimet e pa paguara nga vitet paraprake. E dini të gjithë se ky raport i përket një qeverisje të kaluar i cili e ka hartuar dhe menaxhuar buxhetin e vitit të kaluar

Prezantimi do të jetë në 4 shtylla duke filluar nga planifikimi, të hyrat vetanake, të hyrat e përgjithshme, shpenzimet dhe investimet kapitale. Dhe në fund obligimet të cilat i kemi të bartura

Në total buxheti ka qenë i paraparë 29.220.833,12€, nga ky planifikim për paga dhe mëditje kanë qenë të planifikuara 15.982.504,30€, mallra dhe shërbime 4.295.260,87€, shpenzime komunale 671.500€, subvencione 917.127,51€, shpenzime kapitale 7.354.440,44€. Për këto shpenzime kanë qenë të parapara shpenzimet sipas të hyrave vetanake kanë qenë 4.048.033€ të hyrat nga grantet 23.696.119,53€ të hyrat e bartura kanë qen 695.723€ financime nga hua- marrja 90.971€ dhe participimi nga donacionet 689.984€. nga ky planifikim dhe nga këto të hyra është shpenzuar në këtë formë buxheti komunal: Pagat në Administratë komunale Arsim dhe Shëndetësi 15.958.853,50€, mallra dhe shërbime 4.186.069,73€, Shpenzime komunale 588.600,57€, Subvencione 803.897,88€ dhe shpenzime kapitale 7.324.911,34€. Nga kjo shihet se buxheti i planifikuar nuk është shpenzuar për 358.500€ nga burimet financiare të planifikuara. Këto mjete do të bartën për këtë vit kalendarik. Në vitin 2022 kemi një tejkalim të hyrave vetanake që kanë ndodhur gjatë muajve të fundit të vitit 2021, vlera e të cilave është 1.563.022,48€ të cilat janë mjete nga tejkalimi i të hyrave vetanake dhe mbetjet e pa shfrytëzuara janë 358.500€ kështu që këto mjete do të bartën sipas vendimit që ju e keni në rendin e ditës për kategori të ndryshme për projekte të cilat janë diskutuar së bashku me drejtorët dhe Kryetarin e Komunës.

Realizimi i të hyrave vetanake totali ka qenë 4.048.034.00€ ndërsa të hyrat kanë qenë 5.611,056€ këtu është një tejkalim i të hyrave janë rritur të hyrat e planifikuara dhe është mirë që janë rritur të hyrat e planifikuara, të cilat kryesisht kanë ndodhur nga lejet e ndërtimit ku kanë qenë të planifikuara 879.637.00€ ndërsa janë realizuar 1.557.99.72€ janë 678.000€ rritje nga lejet e ndërtimit. Kemi tejkalim edhe nga të hyrat e Tatimit në pronë të planifikuara kanë qenë, 1.856.707.00€ janë realizuar 2.312.933.19€, pra janë rritje 456.000€ të hyra nga tatimi në pronë. Të gjitha shënimet i keni të specifikuara ku janë realizuar dhe ku ka ngec realizimi për mos me ju marr më shumë kohë.

Unë të shpenzimet e përgjithshme të buxhetit në shtylla të trasha te investimet e realizuara nga granti janë bërë 25 projekte në vlerë prej 3.512.000€, ndërsa investime nga të hyrat vetanake janë bërë në 28 projekte në vlerë prej 2.734 013€. Nga të hyrat e bartura 609.423€ projektet e financuara nga participimi janë 435.000€ projektet të financuara nga huamarrja janë 33.425€.

Borxhet janë një problem jashtëzakonisht i madh me të cilat përballet Komuna e Gjilanit në përgjithësi në total kemi të prezantuara 1.34.956€ të argumentuara dhe të faturuara këto borxhe për paga janë 1782€ për mallra dhe shërbime janë 462.500€, 7593€ shërbime komunale, 47912 € subvencione për shërbime kapitale janë 10.514.795€ te shërbimet publike është borxhi më i madh ku kalon shumën e mbi 1.600.000€ për shpronësime janë 8.930.000€, këto borxhe nuk janë borxhe kontingjente qysh i kanë quajtur nga qeverisja e kaluar, këto janë borxhe reale nuk janë kontingjente shumica e këtyre borxheve janë në procedura gjyqësore dhe në akte përmbaruese . Unë dua që të ju informoj se vetëm në javën e kaluar nga përmbaruesit llogarisë së Komunës i janë tërhequr 1.214.000€, kemi edhe raste të tjera të shumta këto po e pamundësojnë shlyerjen e borxheve të cilat janë nis dhe janë në realizim e sipër. Kemi edhe shume borxhe të cilat kohë pas kohe po na vijnë është shuma 29.8000CDC e cila është marr me mirëmbajtjen e objekteve që nuk figuron askund si borxh. Është borxhi prej 17.000€ që nuk figuron askund është eletro ing etj. Kur i mbledhim të gjitha këto borxhet reale janë diku 12.000.000€ të pa paguara. Përveç këtyre që i përmenda janë edhe 2062 raste në proces gjyqësor që e kanë paditur komunën për borxhe fatkeqësisht kemi edhe shumë lëndë në përmbarues kemi në Gjykatë kemi në pritje të pagesës prej komunës dhe mundësit janë shumë të vogla që ne t’i menaxhojmë dhe ta mbajmë një stabilitet financiar që e vështirëson shumë punën e investimeve që janë të planifikuara të ndodhin për këtë vit. Janë diku 14.000.000€ kërkesa për realizimin e drejtës në gjykatë këto 2062 lëndë janë raste për shpronësime për projektet që janë investuar dhe janë realizuar nga operatorët ekonomik që nuk janë pagua janë borxhe që nuk janë paguar për paga jubilare, mësimdhënësve, stafit shëndetësor etj.

Problemi tjetër i madh për komunën edhe për gjithë ne është që ka të bëjë me rritjen e shpenzimeve për të gjitha këto raste për pagesa të shpenzimeve gjyqësore për pagesa të shpenzimeve të përmbaruesve privat është kamata 8% për vonesë të secilit borxh për secilën lëndë gjyqësore komuna përafërsisht paguan 400€ shpenzime për një lëndë dhe kur llogaritën 2062 lëndë i bije komuna ka me pagua mbi 800.000€ shpenzime. 54123€ janë paguar për shpenzime të përmbaruesit. Propozimi im është që të jetë një ekip profesionale e përfaqësuar nga të gjitha partitë politike për planifikimin e buxhetit të ardhshëm në mënyrë që t’ju sugjerohet operatorëve se cilat janë mundësit për vitin 2022, 2023, 2024. Të shlyerjes së borxheve sipas viteve.

**Avdyl Aliu** – katër shtyllat tua që i the para nesh unë po i bëjë në dy shtylla tri të para po i lë tri në një, kurse borxhet po i lë në veti. Më lejoni që në emër të grupit të LDK-së t’i paraqes shqetësimet e mia lidhur me raportin financiar janar- dhjetor 2021, për ata që janë për herë të para në këtë Kuvend dua t’i njoftoj se çdo tre muaj vinë raporte financiare para Kuvendit. Raporti është i përgatitur mirë si në atë teknik po edhe në atë përmbajtjesore është një raport i përgatitur komfor Ligjit mbi Financat Publike, raporti është i saktë i qartë dhe transparent i cili përmes drejtorit na njofton neve dhe opinionin publik lidhur me shpenzimet e parasë publike raportin e kemi shfletuar i cili përmban numra për planifikime, realizime dhe shpenzime ka edhe krahasime të periudhave që duhet t’i ketë një raport. Duke pasur parasysh që edhe gjatë këtij viti e kemi prezent pandeminë efektin e madh që e ka dhënë pandemia në mos realizimin e punëve që kanë qenë të planifikuara, shifrat në raport të lënë me kuptuar vullnetin e fuqishëm që e kanë pas ekzekutivi në mandatin e kaluar me i krye pa hezitim në kushte të renda të pandemisë punët e tyre, është për t’u përshëndetur puna e tyre. Është për tu’ përshëndetur pjesa e të hyrave të planifikuara që ka një tejkalim prej 4.000.000€ në 5.600.000€ që i bije 1.600.000€ më shumë ose përkthye në përqindje i bie 39%. Kjo paraqitje e të hyrave paraqet një transparence te qytetarët e që i motivon ata për të paguar obligimet që i kanë ndaj komunës. Gjithashtu është për t’u vlerësuar lartë shpenzimi i buxhetit do të doja që pandemia të zhdukej sa më shpejt edhe kriza globale ka me na përcjell edhe për këtë vit si pasoj e luftës në Ukrainë. Në emër të grupit parlamentar të LDK-së e falënderoj drejtorin për raportin e tillë!

Fjala ime e fundit dhe e grupit për këtë raport është që të vazhdohet me praktika të transparencës lidhur me shpenzimet e parasë publike, sepse sikur edhe deri më tani falë kësaj transparence komuna jonë është përfituese e qindra mijra eurove grante nga donatorët e komunës.

Lidhur me borxhet është një shkresë që është dërgua nga drejtori nëpër emal adresa të këshilltarëve lista e borxheve fatkeqësisht ka shumë të pa vërteta gjatë paraqitjes së tyre pre e këtyre të pa vërtetave ka ra dhe kryetari, keni bërë një postim edhe në rrjete sociale 3.5.000.000€, këto 3.5.000.000€ i keni paraqitur dy here për të shkaktuar mjegull në publik. Këto borxhe janë të futura te këto 11.000.000€ kjo është më se e vërtet dhe është për keqardhje shprehim edhe vërejte në publikimin e emrave të borxhlinjve, drejtor nuk e di sa e keni menduar dhe sa e keni sit këtë punë, kjo ka shkaktuar probleme të mëdha, ju keni prishur rahatin familjare njerëzve borxhli, ka pas reagime edhe nga ta dhe nuk janë ni mirë pas publikimit të emrave të tyre.

Në raportin zyrtarë financiarë shuma e borxhit është 11.034.000€ ndërsa në listën që na i ke dërgua ti si drejtor janë: 11.189.000€ d.m.th 160.000€ borxhe më shumë i keni paraqitur, janë fsheh senet me vjen keq është një borxh 160.000€ që janë paguar më 30.12.2021. ka edhe operator tjerë që janë paguar borxhet e që janë paraqitur si borxhe.

Borxhi prej 11.034.000€ çka janë këto borxhe: diku 8.600.000€ janë borxhe për shpronësime ky borxh është borxh aset sepse ke blerë tokë rreth 7 hektar janë blerë për parkun e paqes, i cili park është paraparë në projektin Gjilani 2015 Plus, në vitin 2012 janë bërë këto plane kur ju keni qenë drejtor i Zhvillimit Ekonomike, një pjesë tjetër e këtij borxhi është për dy hektar tokë që janë blerë në fshatin Uglar për vendosjen e impiantit për trajtimin e ujërave të zeza banka Botërore është donatori, ka kërkua që me vendim të kuvendit që ajo tokë të jetë pjesë e komunës këto borxhe janë edhe borxhe për infrastrukturë edhe plane të ndryshme. Të gjitha këto toka janë aset i komunës. 2.1.000.000. janë projekte zhvillimore të komunës. Bartja e mjeteve prej 1.8.000.000€ janë mjete që nuk kemi mundur t’i bartim në muajin dhjetor përndryshe nuk do të kishim borxhe. Dhe 600.000€ janë grante të fituara që i bir 2.400.000€ i keni ne dispozicion.

Ne vitin e kaluar e kemi dorëzuar në ministri edhe projektin për unazën e qytetit e cila do të jetë me 4 korsi, ju kisha lut që këtë projekt ta shtyni përpara si kryetar i Komunës.

**Alban Hysini** – pasqyrat që ju i keni para veti rreth raportit nuk i kemi sjellë para jush as unë e as drejtori janë në drejtorinë që i kemi gjetur unë nuk mund të konstatoj se 1.000.000 % janë të sakta mund të ketë lëvizje mund të ketë ndodhur ndonjë gabim duhet vërtetuar nëse është gabim këtu po flasim për 11.000.000€ borxhe edhe kur i shtohen edhe borxhet e reja e që drejtori i përmendi kompanitë, mos e kontestoni të vërtetën. Tash 3.5.000.000€ kanë qenë vendime përmbarimore d.m.th nuk janë shtua unë e kam edhe emalin mundem me iu dërgua. Janë edhe nja 12.000.000€ borxhe kontingjente nuk po themi që ne duhet me i pagua menjëherë po janë borxhe diku 25.000.000€, janë borxhe 10.000.000€, janë borxhe që komunës i kanë borxhe që është dashur ekzekutivi me i vjel e që nuk i kemi sigurisht se situatën do ta kishim më mirë. Pra nëse mundeni me e kontestua vërtetësinë e borxheve kontestojeni mos të mundohemi të sjellim mjegull rreth situatës reale. Sa i përket shpronësimeve është një Ligj që ka të bëjë me shpronësimet ai Ligj e përcakton çart në nenin 5 ku thotë: shpronësimi duhet të bëhet me zotimin e mjeteve nuk ka pas mjete kur është bërë shpronësime as nuk është tenderuar të alokohen mjete për shpronësime. Tash së fundmi i kemi pas 2.000.000€ për shpronësime po flasim diku 9.000.000€ për shpronësime. Borxhi që është i shpronësimit në fshatin Uglar nuk është këtu do të vije më vonë ne jemi duke folur për borxhe të më hershme. Me 35.000.000€ borxhe nuk po themi se jemi në dijet buxhetore po punojmë në prill do të shkruajmë marrëveshje me Ministrinë e Infrastrukturës për bashkëpunim të projekteve. Ne kemi gatishmëri që bashkërisht ta rregullojmë problemin e borxheve në komunë. Drejtori e potencoi që të krijohet një grup punues përmes të cilit grup do të rregulloheshim problemet e borxheve në komunë. Kjo është ajo që ne po kërkojmë që bashkërisht ta zgjedhim problemin.

**Bujar Nevzati** – ne po flasin për Raportin financiar sot këtu, Avdyli tërë kohën po mundohet me na bind se nuk ka obligime, nëse nuk i besojmë drejtorit për shifrat në raport atëherë vjen auditori i cili saktë do të na informoj për borxhet është në kundërshtim me ligjin me ble toka pa i pasur mjetet e zotuara. Ju tetë vite jeni marr me neve për ketë çështje të borxheve, ne nganjëherë kemi reaguar nganjëherë nuk kemi reaguar, prandaj lejoni Kuvendin le të punojë sinqerisht le t’i thonë kryetari edhe drejtori i themi edhe ne nuk kemi nevojë me i ndërhy askush askujt gjatë paraqitjes. Ne jemi laik në disa punë nuk i dimë të gjitha është mirë që të presim përgjigje nga ata që janë kompetent të fushave. Ne e dimë sa borxhe i ka komuna e Gjilanit.

Pyetja ime ka të bëjë me drejtorinë financave: A është bërë auditimi në drejtorinë për Buxhet dhe Financa dhe kur del vlerësimi i auditorëve?

Cilat projekte rrezikojnë në mosrealizimin e tyre për shkak të borxheve të mëdha që janë trashëguar nga komuna e Gjilanit.

Cilat janë problemet më të mëdha që ka ardhur deri te kjo gjendje e borxheve në komunën e Gjilanit.

**Krenare Latifi Kqiku** – krejt çka është për të përshëndetur në këtë raport është Planifikimi vjetor dhe realizimi i të hyrave vetanake për vitin 2021. Që ka pasur një tejkalim prej 1.563.122€. nuk e di se si guxon kolegu Avdyl, të del dhe ta kritikon këtë raport financiar, kur këta vetë janë shkaktarët kryesor për qeverisjen 8 vjeçare për keq udhëheqjen që e kanë futur komunë në kaq obligime të mëdha dhe i arsyeton këto raporte, për neve është e pa pranueshme dhe është shumë shqetësuese, por unë e përgëzoj zotëri Avdylin që e thotë para gjithë qytetarëve.

**Sami Ahmeti** – sa i përket padive që janë në gjykata nga ana e arsimit dhe shëndetësisë kjo patate e nxehtë ju ka ngelur komunave kontratat sektoriale që janë të shkruara në mes të ministrive dhe punëtorëve të sindikatave është kjo që të gjitha patatet e nxehta ju kanë mbetur të gjitha komunave të Kosovës po e përmendi në shëndetësi të gjithë punëtorëve ju kanë paguar pagat jubilare është diskriminuese paga jubilare karshi shërbyesve civil e të tjerëve. Ju duhet të koordinoheni si Kryetar me ministritë që nuk i ekzekutojnë lëndët për këtë arsye lëndët janë në Gjykatë. Këtë problem duhet me zgjidh ministrit jo komunat.

**Muhadin Haziri** – unë e pash që në këtë listë është dashur që ne këshilltarët e ri të kemi konsideratë jo të kem një gjuhë të urrejtës një gjuhë diskriminuese, drejtori merr pagë për punën e tij ai duhet që neve si këshilltar të na jap informacionet e duhura jo të shkruhen situata të ndryshme përmes emalit.

Sa i përket raportit secili këshilltarë mund të jap mendimin e vetë lidhur me raportin, unë nuk po i kontestoj këto shifra se së paku ato i kanë në drejtori të gjitha shifrat që janë të prezantuara, unë e kam një kërkesë nëse situata është kështu propozoj të shpall gjendje të jashtëzakonshme. Te obligimet që janë paraqitur mirë do të ishte me specifikuar pjesën që i përkasin periudhës së mëhershme edhe periudhës për të cilën po flasim nëse ka pas zotim të mjeteve kur është bërë shpronësimi, atëherë këto punë nuk mund të ndalen. Duhet pasur parasysh se edhe qeveritë janë pjesë e garancës po flitet për shuma të mëdha por për me debatua duhet të ndahen periudhat që është futur në këto borxhe komuna, te çështje e penalltive këto i specifikon ligji nuk ka nevojë me na tregu neve nëse një vendim është kundërligjshëm shfuqizoje nuk është as bibël as kuran.

**Ardhmërije Jakupi Musliu** – në raportin e paraqitur mendoj se shumë çështje janë të pa qarta dhe shumë të mjegulluara paraqitja e të hyrave që në fillim mendoj se është bërë në mënyrë joserioze në krahasim me realizimin, mendoj se nëse vazhdohet në këtë mënyrë përsërisim gabimet e njëjta me qeveritë e kaluara ashtu siç është munduar gjithmonë të abuzohet me planifikimin e buxhetit komunal. Kjo vërtetohet te taksat për leje të ndërtimit, te tatimi në pronë si dhe te drejtoria e Kadastrit, siç shihet në këtë raport komuna e Gjilanit dukshëm ka realizuar sa që ka planifikuar në Kadastër, Urbanizëm, Tatim në Pronë etj. Pyetja është se a ka mundur që kjo vërtet të realizohet apo planifikimi mund të jetë jo real. Kur planifikimi është jo real atëherë mendoj se duhet dhënë llogari. Sa i përket 2062 lëndëve në gjykatë duhet tregohet hapur arsyeja pse kanë qenë gjitha këto vendime gjyqësore. Edhe te kategoria e shpenzimeve ka shumë mangësi analitike për secilën drejtori nuk është bërë e rëndësishme do të ishte që të kemi një tabelë ku janë bërë shpenzimet të paraqiten veç e veç e jo në mënyrë sintetike. Për mirëmbajtjen e shkollave janë 532.000€, për mua kjo është absurde në kohë pandemie në shkollë as sapun tualeti nuk ka pasur. Në raport duhet paraqitur në mënyrë analitike investimet. Obligimet kontingjente duhet sjellë në raportin tre mujor financiar, të paraqiten të gjitha obligimet kontingjente me emër dhe mbiemër.

**Riad Rashiti** – të gjitha shifrat që i kam paraqitur janë të gjitha të vërteta, asnjë nuk është e pa vërtet ndryshimet në shifra ju e dini se bilanci ndryshon çdo ditë nëse sot me pyet sa janë borxhet e komunës unë them se nga mbi 11.000.000€ janë mbi 9.000.000€. Unë i kam shënimet që janë ofruar nga shefat e LDK-së me një shkurt kur edhe e kam marr detyrën nëse janë shifra të pa sakta janë të zyrtarëve tuaj që janë emëruar në ato pozita. Lidhur me publikimin e borxheve e bëtë sikurse e ka rrezikuar sigurinë kombëtare. Transparenca është obligim i organeve të komunës. Sa i përket listës që i kam dërgo me borxhe anëtarëve të kuvendit është sepse Avdyli në mënyrë publike ka dal në seli të LDK-së dhe i ka mohuar borxhet e komunës. 1.000.000€ po na shkojnë huq pasoj e keq qeverisjes për gjykatë dhe përmbarues. Për mua shqetësim i madh është kjo.

Në muajin shkurt edhe auditori i brendshëm edhe ai i jashtëm për një muaj kanë ardhur dhe i kanë krye punët e tyre të gjitha rreth raportit të auditorit do t’i them kur të diskutohet te raporti i auditorit.

Te borxhet reale 530 faturave 638.000€ i përkasin Qeverisjes së PDK-së. Prej 2062 lëndëve në procedurë gjyqësore 86 raste janë deri në vitin 2013 prej vitit 201 1976 raste që janë në gjykatë.

Cilat projekte rrezikojnë do të kisha lutur që të presim pjesën e auditorëve. Gjatë këtyre viteve kemi tejkalime që janë bërë me operatorët ekonomik që janë bërë pa procedura të prokurimit.

Pajtohem me Samiun se një pjesë e pagesës për paga jubilare i takon nivelit qendror në bazë të ligjit të punës.

**Nazim Gagica-** më pëlqeu gatishmëria e z. Rashiti për ta krijuar një task forcë e cila natyrisht i zgjedh edhe problemet financiare në komunë, sepse këto probleme financiare kërkojnë kohezion edhe politikë edhe institucionale në mënyrë që të sqarohet gjithçka këto probleme na kanë mbajtur gjatë sa i përket borxheve është mirë që task forca nëse formohet të dali saktë me borxhet sa janë reale. Sa i përket gjykatës, nëse sot është fundi i 3 mujor shit të parë ju sot drejtor i keni borxh 388.000€ për transport edhe shujta. Është mirë që edhe ju edhe z. Hyseni që të kërkoni në ministri që të zbatohet kontrata kolektive neni 46 që thotë: obligohet Ministria e Arsimit me Ministrin e Financave që të siguroj mjete për transport dhe shujta dhe tua dedikoj komunave. Cila është përpjekja e juaj që të siguroni shujtën dhe pagesën e rrugës që ju takon mësimdhënësve të komunës së Gjilanit.

Është për keqardhje kur Kryetari i Komunës thotë se nuk mundemi me realizua projektin për qëndrim tërë ditor sepse niveli i edukatës në institucionet e komunës është nën minimal. Kjo është fyerje për 1900 shërbyes civilë e zyrtar profesional që janë në Komunë, andaj ne jemi për t’ju ndihmuar sa herë që ju kërkoni nuk jemi për me i justifikua borxhet e askujt kanë lënë borxhe të gjitha qeveritë e mëparshme, kërkesa ime është që bashkërisht të zgjidhim problemin, pajtohem me drejtorin që të zgjidhet një ekip profesionale.

**Alban Hyseni** – unë thash se për tre muaj mësimi tërë ditor nuk implemetohet, ka pas edhe probleme tjera me të cilat duhet të merremi paraprakisht nuk mundemi të ndërtojmë kulmin pa e ndërtuar themelin. Sa i përket shujtave dhe udhëtimit pajtohem plotësisht me juve, po ju pyes sa ka qenë ministër Ram Lika a e keni diskutuar ju këtë problem, nuk e keni zgjidh tash mos kërkoni nga unë që problemin e mësimdhënësve ta zgjidh kur ky problem është qe 10 vite. Unë kam qenë në vizitë edhe në Ministrinë e Financave edhe të Thesari dhe e kemi diskutuar problemin e borxheve në komunë, ka edhe plot takime tjera që ju nuk i dini, mirëpo mos prisni që brenda 100 dite të zgjidhen problemet vetëm qasjen duhet ta keni ma të mirë. Shembull shkolla e Arteve ende nuk është zgjidh qe sa vite është nisur ajo shkollë? Nuk është paraparë trafo në projekt dhe për tetë vite nuk ka mundur të përfundohet kjo shkollë. Prej buxhetit të ardhshëm të gjithë punëtorët e arsimit kanë me qenë të trajtuar me të gjitha shpenzimet që i përcjellin. Unë e kam takuar sindikatën e mësimdhënësve dhe ju kam treguar shumë thjesht gjendjen, kjo është gjendja financiare e komunës dhe i kam lutur nëse kanë konsideratë edhe mundësi tërhiquni nga padit për të cilat ende nuk kanë filluar të zhvillohen procedurat, po zotohem pra juve se që nga viti i ardhshëm kemi për ta bërë planifikimin e buxhetit sipas kostos që na krijohet nga kontrata kolektive për tre muaj e kuptoj që standardi është rrit po mrekullitë nuk bëhen.

**Nazim Gagica** ne në asnjë variant nuk ju bimë në qaf as juve z. Hyseni as DKA-së në këtë rast sepse nuk bie faji te ju për zgjidhjen e këtij problemi, andaj mos u deklaro se vitin e ardhshëm do ta zgjidhni problemin e kontratës kolektive. Për shujtë dhe transport, sepse ato shkojnë në 3.000.000€, ju lus që në zyrat e qeveris të kërkohen zgjidhjet e këtyre problemeve. Shkolla e arteve është bërë atëherë kur humbën shpresat e përmendet ministrin Lika, kontrata kolektive është nënshkruar nga Ministri Bajrami për t’i mashtruar mësimdhënësit për marrjen e disa votave dhe e ka vazhduar Ministri Lika në vitin 2020 si mashtrim elektoral. Në atë kohë është krijua një komision në ministri për të mbuluar këto shpenzime, andaj këtë e kërkova edhe nga ju z. Hyseni, që të kontaktoni më Ministrinë e Financave dhe me Ministrin e Arsimit që të zgjidhen problemet. Këto nuk zgjidhen në komunë.

4. Propozim vendimi për miratimin e rritjes së planifikimit të buxhetit nga tejkalimi i realizimit të hyrave vetanake të vitit 2021

**Riad Rashiti** – propozim vendimi ka të bëjë me rritjen e buxhetit për tejkalimin e të hyrave vetanake të planifikuara për vitin 2021. Kanë qenë të parapara të hyrat prej 4.048 033.00€ ndërsa janë realizuar 5.611.056.00€ ka pas një tejkalim të hyrave prej 1.563.022€ sipas ligjeve të ministrive dhe kërkesës së Kryetari bartja e këtyre mjeteve do të bëhet nëpër kategori ekonomike dhe kode buxhetore të prezantuara në këtë vendim që e keni para jush.

**Me 26 vota për asnjë kundër të tjerat abstenime miratohet Propozim vendimi për miratimin e rritjes së planifikimit të buxhetit nga tejkalimi i realizimit të të hyrave vetanake të vitit 2021**

1. Propozim vendimi për bartjen e mjeteve financiare nga të hyrat vetanake të pashpenzuara nga vitet paraprake

 **Riad Rashit** – në këtë vendim bëhet bartja e mjete në vlerë prej 358500€, dhe 1.563.022€ të cilat nuk janë shpenzuar në buxhetin e vitit të kaluar, andaj të dyja bashkë e bëjnë shumën 1.744.450€ të cilat do të shpërndahen nëpër kode buxhetore.

**Ramiz Ramadani** – dukuria e bartjes së mjeteve është e rëndomtë dhe ndodh çdo vit edhe ne do t’i japim përkrahje por besoj se është e rëndësisë së veçantë destinimi i këtyre mjeteve duke e vlerësuar vitin më të rëndë për bujqit për shkak të ngritjes së çmimeve të imputeve bujqësore kërkojmë që nga kategoria e subvencionimeve në programin për bujqësi shuma prej 50.000€ minimale të ngritët në 100.000€, rritja e subvencioneve nga niveli qendror i Ministrisë Bujqësisë për kategorinë më të konsoliduar të bujqve dhe kjo kategori është 1/3 ose 30% ndërsa 70% e bujqve që janë më gjendje më të rënduar mbesin në nivelin lokal dhe unë sa e di është e vështirë por sikur kjo shumë 237.000€ t’ju kishte ndarë këtij sektori do t’ju kisha përkrahur maksimalisht.

Projekti i dytë është qendra sociale në Gjilan, e cila menaxhohet dhe financohet nga zyra e bashkimit Evropian dhe zbatohet nga komuna e Gjilanit në partneritet me OJQ Ballkania projekti ka filluar në tetor të vitit 2020 dhe do të zgjat 24 muaj zbatohet në qendrën e rinis në Gjilan, qëllimi kryesor i këtij projekti është përfshirja e të rinjve grave dhe kategorive të margjinalizuara kostoja e këtij projekti 420527€ prej të cilave Bashkimi Evropian financon me 225931€, ose 65% ndërsa komuna e Gjilanit është bashkë financuese në shumën prej 144825 deri tani komuna e Gjilanit në këtë projekt i ka financuar 721.84€ dhe shuma e mbetur për bashkëfinancim është mbetur 144103€, kërkojmë që shuma prej 144103 të bartet në zbatimin e këtij projekti. Besoj se ky destinim mund të bëhet në kodin ekonomik Mallra dhe Shërbime Drejtoria për Zhvillim Ekonomik, ju kisha lut që të bëhet bartja e mjeteve për këtë projekt të cilin e thash më lart.

**Sami Ahmeti**- bartja e mjeteve nga viti 2021 në vitin 2022 është vërtet një infuzion për komunën dhe komuna e ka të drejtën t’i rialokoj aty ku ka nevojë më së shumti asnjë nuk po e kontestoj. Por unë e kam një kërkesë ku i kemi dy objekte në fazën përfundimtare që është QKMF e re nuk e di edhe sa mjete duhet për finalizim dhe e kemi SOS Fshatin që i mungon trafo në buxhetin e vitit 2021 -2022 janë paraparë mjetë 135000€ për Sos Fshatin.

**Riad Rashit** – mund të ketë bartje të mjeteve nëpër kode e të cilat nuk shfrytëzohen, sa i përket propozimit të Ramizit mund të shikohet mundësia, kryesuesi mund ta paraqes në votim.

**Arianit Sadiku** – të shikohet mundësia të jetë pjesë e vendimit edhe propozimi i Ramiz Ramadanit në vlerë prej 50.000€ për subvencionime në bujqësi kush është për:

 **Me 30 vota për miratohet Propozim vendimi për bartjen e mjeteve financiare nga të hyrat vetanake të pashpenzuara nga vitet paraprake**

1. **Propozim vendimi për transferim te mjeteve nga kategorinë ekonomike rezerva në shpenzime kapitale**

**Riad Rashiti**- edhe ky vendim ka të bëjë me bartjen buxhetore në shumën prej 760.000€, kjo bartje nuk ka të bëjë më ndonjë fond rezervë që e ka komuna e Gjilanit, për ta përdorur për çështje emergjente quhet kategori rezervë sepse në bazë të planifikimit të buxhetit të Kuvendit Komunal që është miratuar vitin e kaluar Ministria e Financave i ka tërheq nga planifikimi 760.000€ për shkak të keq klasifikimit të mjeteve apo emërtimit të gabueshëm mjetet kanë qenë në një kod të pa definuar dhe kërkohet që ta miratojmë këtë propozim vendim dhe ky planifikim të bartet në kodin për shlyerjen e borxheve për shpronësime.

**Me 30 vota për miratohet Propozim vendimi për transferim te mjeteve nga kategoria ekonomike rezerva në shpenzime kapitale**

1. Propozim vendimi për transferim të mjeteve financiare të grumbulluara në Gala mbrëmjen “Pak nga ne, shumë për ata-4” te “Klubi Rotarian” në Gjilan

**Riad Rashiti** - me këtë vendim lejohet transferimi i mjeteve financiare në vlerë 43761.13€, këto mjete janë grumbulluar nga organizimi i Gala mbrëmjes me datë 21 dhjetor 2019. I bërë nga komuna e Gjilanit dhe Klubi Rotarian me qëllim të përkrahjes në ndihmën e tërmetit të ndodhur në Shqipëri, këto mjete nuk janë destinuar në vendin e duhur për arsye të ndryshme këto mjete ende janë në llogarinë e komunës nuk ka shkuar në vendin e duhur i falënderoj bizneset, Klubin Rotarian të cilët ende e ndihmojnë komunën me projekte. Mjetet që janë në llogari të komunës jemi marr vesh së bashku me Kryetarin që këto mjete të barten në Klubin Rotarian, sepse në si komunë nuk mund të zhvillojmë procedura të tenderimit në Shqipëri për të implementuar projektin i cili është paraparë edhe në aspektin kur është organizuar Gala Mbrëmja që ka të bëjë me renovimin e një shkolle në Bashkinë e Lezhës, ligji e lejon që mjetet të barten nga fondi i komunës në llogarinë e Rotarianëve pastaj klubi në fjalë i zhvillon proceduarat deri në fund. Për qëllimin e de stinimit të mjeteve për çfarë edhe janë destinuar. Propozimi im është që tre anëtarë nga Kuvendi të jenë në komision që të monitorojnë procedurën e këtyre mjeteve deri në bartjen e tyre në vendin që janë dedikuar.

**Gentrit Murseli** – ndoshta ky vendim to ta kontestoj edhe kredibilitetin e Organizatës në fjalë ju kisha lut që raportet e mira që i kemi ndërtuar edhe me Rotarianët edhe me OJQ-të tjera që i kemi edhe me ato vendore edhe me ato ndërkombëtare me vazhdua me i ruajt edhe me punua edhe në projektet e tjera, ne si LDK i japim mbështetje të plotë bartjes së këtyre mjeteve financiare.

**Me 29 vota për Propozim vendimi për transferim të mjeteve financiare të grumbulluara në Gala mbrëmjen “Pak nga ne, shumë për ata-4” te “Klubi Rotarian” në Gjilan**

1. **Dhënia e titullit “Qytetare Nderi” për znj.Barbara Langmack**

**Ismajl Kurteshi** - **Të nderuara Kuvendare dhe kuvendarë,**

**I nderuari, Kryetar i Komunës,**

**Të nderuar mysafir, dhe përfaqësues të mjeteve të informimit!**

**Më lejoni që në emër të një grupi të aktivistëve politik të viteve 90-ta, të cilët e iniciuan propozimin, që zonja Barbara Langmack të shpallet “Qytetare nderi” e Komunës së Gjilanit, t’ju njoftoj shkurtimisht me kontributin e jashtëzakonshëm të zonjës Langmack që ka dhënë për qytetarët e Kosovës e në veçanti për Gjilanin dhe qytetarët e saj. Barbara Langmack është e lindur në Frankfurt mbi Majnë të Gjermanisë, me 10 gusht 1942, ajo është e martuar dhe ka dy fëmijë.**

**Me profesion është mësuese e gjuhës gjermane.**

**Zonja Barbara Langmack,**

Për qytetarët e Kosovës filloi të kontribuojë në vitin 1992, kur organizoi leksione të gjuhës gjermane, për refugjatët e Kosovës në dhe afër Herrenbergut, në kuadër të punës se pavarur, të shoqatës **"Shoqata e refugjatëve dhe ne**", ky angazhim vazhdon edhe sot.

Me qëllim të angazhimit të mëtutjeshëm dhe informimit për gjendjen në Kosovë dhe për nevojat e Kosovës, në vitin 1995, Shoqata kontaktoi me **Caritasin e Stuttgartit.**

Më vitin 1996, disa anëtarë të Shoqatës e vizituan Prishtinën dhe bashkë me anëtarët e Shoqatës “ **Nëna Terezë”** udhëtuan nëpër tërë Kosovën**,**  ku vizituan shumë ambulanca, shkolla dhe familje në nevojë.

Gjatë kësaj vizite, zonja Langmack, për herë të parë e vizitoi edhe familjen Salihu në Livoç të Epërm me të cilën bashkëpunon edhe sot në fushën e përkrahjes humanitare.

**Pas kthimit nga Kosova në Herrenberg,** të njëjtite organizuan transportin e mallrave të nevojshme (për shëndetësi, mjete shkollore, rroba, biçikletë, karrige me rrota si dhe artikuj ushqimorë si: vaj, sheqer, petë, oriz, qumësht pluhur, miell, ....

- Si Shoqatë ata e prezantonin gjendjen e Kosovës në rajone të ndryshme të Gjermanisë, me qellim të mbledhjes së ndihmave;

- Shkruanin artikuj në gazeta për ndërgjegjësimin e masave dhe rritjen e mbështetjes për Kosovën.

- Në vitin 1997 zonja Langmack, e solli në Gjilan aparaturën e nevojshme dhe siguroj mjete materiale për hapjen e një ambulante specialistike, të cilën e udhëhoqi Dr. Binaze Kadriu, kjo ambulantë pas lufte u transferua në Artan, kurse në vitin 2000 mjetet e punës së ambulantes u bartën në Kishnapole, ku gjenden edhe sot. Vlen të theksohet që barërat që përshkruhen nga mjeku në Kishnapole i siguron z. Langmak edhe sot e kësaj dite.

- Zonja Langmak gjatë viteve të 90-ta bashkëpunimin me Organizatën **Diakonie Stuttgart** për t'i regjistruar ndihmat dhe për t’i dërguar në Kosovë.

Para luftës me angazhimin e zonjës Langmak, dërgoheshin në Kosovë së paku nga dy kamionë në muaj me nga 40 ton ndihma me artikuj të ndryshëm.

Në shkurt të vitit 1998 dhe qershor të vitit 1999 zonjës Langmak, erdhi në Kosovë për ta përcjellë procesin e shpërndarjes së ndihmave.

6 kamionë me nga 40 ton ndihma, fal angazhimit të z. Langmak, dërguan në Strugë të Maqedonisë përmes Shoqatës **“Nënë Tereza"**

 Me atë rast ajo shkoj në Strugë për të kontrolluar shpërndarjen e mallrave dhe për ndarë ndihma financiare për të burgosurit politik. Menjëherë pas përfundimit të luftës zonja Langmak erdhi në Kosovë përmes Shkupit.

Ndërsa në dhjetor të vitit 1999, në saje të kontributit të znj. Langmack dhe Caritasit Çek, në Gjilan u ndan 70 bursat e para, për nxënës dhe studentë.

Menjëherë pas luftës, zonja Langmak e organizoi një kurs të gjuhës gjermane për nxënësit e Gjilanit. Me angazhimin e saj, deri në nëntor të vitit 2000 ka ardhur së paku një kamion me 40 ton ndihma, në javë në lokacione të ndryshme të Kosovës (ndihmat vendoseshin në depon e Gjilanit për rishpërndarje).

Këto kontribute që unë i përmenda sot këtu, janë vetëm një pjesë e vogël e kontributeve të zonjës Langmack e cila e pati përkrahjen edhe të bashkëshortit të saj z. Joachim Langmack

Bazuar në kontributin e jashtëzakonshëm që zonja Langmack, ka dhënë dhe po e jep ende, duke mos i ndal asnjëherë, donacionet, për barnat e pacientëve që kontrollohen në Ambulanten e fshatit Kishnapole, zonja Langmamack e meriton që ne si Kuvend Komunal, ta shpallim, “QYTETARE NDERI” të Komunës së Gjilanit.

Prandaj, të nderuara kuvendare dhe kuvendarë ju ftoj që të gjithë pa dallim, me ngritje dore ta shpallim zonjën Barbara Langmack, “Qytetare nderi”, të Komunës së Gjilanit.

**Avdyl Aliu** – respekt për aktivistët e viteve të 90 për të shpallur znj Barbara Langmack “Qytetre Nderi” të Komunës së Gjilanit shumë e merituar dhënia e këtij çmimi për kontributin e saj para dhe pas luftës në kohëra dhe situata të ndryshme Grupi i këshilltarëve të LDK-së me kënaqësi i bashkohet kësaj iniciative dhe gjitha iniciativave tjera që në thelb e kanë mirënjohjen e miqve tanë edhe nga jashtë edhe nga brenda. Gjithashtu është kënaqësi kur e shohim se vazhdohet me praktika të tilla nga mandatet e kaluara. Dy mandatet kaluara kemi shpallur qytetarë nderi të komunës së Gjilanit dhe nderi i komunës së Gjilanit shumë personalitete botërore ndërkombëtare dhe vendore për kontribut në sferat e ndryshme. Mandatin e kaluar e kemi nxjerr edhe Rregulloren për dhënien e këtyre çmimeve disa dua t’i përmendi e kemi shpallur Bo Bajden djalin e presidentit të tanishëm të SHBA-së Gjo Bajden, e kemi shpallur Ilir Metën nuk ka qenë president po pas andej është bërë president i Shqipërisë, pastaj është shpallur qytetar nderi presidenti tjetër Bujar Nishani, gazetarin Marin Memo, Xherdan Shaqirin, Erzen Rrustemin, Ilir Mustafën Hanife Malën, Afrim Kqikun, Rexhep Berishën. Nderi Qytetit janë shpallur Muharrem Sahiti, Ismet Hazirin, Agim Latifin, Ekrem Gjinollin, Selami Osmanin, Shukri Sylejmanin, Ekrem Rukovcin, Shemsedin Abazin, Xhelal Behlulin, Naim Rexhepi, kërkoj nga ju që LDK të merret si shembull i mirë sepse në disa raste që i përmenda më herët kemi pas përvoja jo të hijshme nga opozita atëherë nga PDK dhe LVV, të ju përkujtoj me rastin e shpalljes së Bo Bajden ‘’Qytetar nderi” të njëjtën ditë e kemi shpallur edhe Xherdan Shaqirin edhe Erzen Rrustemin, me këtë rast PDK dhe LVV e kanë, braktisur seancën.

**Bujar Nevzati** – unë e përshëndes dhe jam nënshkruesi për të shpallur zonjën Barabara “Qytetare Nderi” të Komunës së Gjilanit, kjo i bën nder dhe respekt qytetit të Gjilanit, kam pas nderin që ta njoh edhe nga afër edhe të punojë me të. Prandaj sot ndjehem i lumtur që në emër të grupit ta përshëndes këtë iniciativë dhe të votojmë për shpalljen e znj. Barabara “Qytetare nderi”.

**Nazim Gagica** – unë e falënderoj z. Kurteshi për prezantimin e biografisë të mësueses të gjuhës Gjermane znj Barbara edhe grupin iniciues për këtë iniciativë për të nderu një figurë siç është znj Barbara e natyrisht që ne e përkrahim.

**Me 30 vota për** **miratohet:** **Dhënia e titullit “Qytetare Nderi” për znj.Barbara Langmack**

**Sadri Arifi**- të gjithë ata të cilët e kanë një pagë qoftë në sektorin privat apo publik duhet të vijnë te ne ta deklarojnë pagën e dytë, sepse edhe kjo llogaritet një lloj kompensimi mos e leni asgjë sepse pasojat në të ardhmen do t’i barti ju sa i përket kompensimit është një formular te ne më mirë për ju është që ta plotësoni.

1. **Strategjia mbi përfshirjen sociale në Komunën e Gjilanit**

**Anita Ademi Mustafa** – unë dua të ju njoftoj lidhur me Strategjinë në emër të grupit punues dhe si Kryesuese e Komitetit Konsultativë për Persona me nevoja të Veçanta strategjia është punuar për muaj të tërë kjo strategji ka filluar në vitin 2021 në kuadër të projektit ALVER është punuar në bashkëpunim me institucionet e komunës së Gjilanit, Komitetin, Shoqërinë civile të cilët janë direkt të përfshirë në këtë proces. Metodologjia për hartimin e strategjisë është bërë si vijon: Është bërë grumbullimi i të dhënave analiza e tyre nga ofruesit e shërbimeve sociale në komunën e Gjilanit, në nivel institucional dhe nga shoqëria civile janë realizuar 7 takime me grupin punues ndërtimi i strategjisë mbi teorinë e ndryshimit ndarja e draftit dhe inkorporomi i komenteve të vazhdueshme. Strategjia synon funksionalizimin e sistemit ekzistues të skemës sociale dhe ofrimin jo vetëm të shërbimeve, por përmirësimin e gjendjes në të gjitha sferat e jetës.

Kjo strategji synon potencialin për arritjen e qëllimeve për personat me nevoja specifike dhe nuk ofron thjesht çështjen e ofrimit të shërbimeve sociale për veç synimit për të fuqizuar sistemin ekzistues të shërbimeve sociale, strategjia synon që të krijoj bazë për të gjithë njerëzit që të jenë pjesë e shoqërisë dhe pjesë e institucioneve kategoritë e grupeve të ndjeshme që janë identifikuar gjatë punës së grupit janë këto: persona të rritur me aftësi të kufizuara rastet e dhunës në familje, dhunës në bazë gjinore fëmijët dhe të rinjtë me gjendjen e rëndë sociale personat që ju takojnë grupeve minoritare të margjinalizuar, prindër vet ushqyes personat të moshuar personat e varur nga substancat psikoaktive. Objektivat strategjike që duhet të përmirësohen janë gjithsej 5.

Identifikimi i grupeve në nevojë; qasja në shërbime sociale dhe familjare si dhe shërbime tjera publike qasja në informacion komunikim për personat me nevoja specifike dhe me aftësi të kufizuara mbledhje dhe menaxhimi i kontrolluar i të dhënave mbështetja e një zhvillimi efektiv të mbrojtjes sociale, ofrimi i zgjedhjeve të qëndrueshme për persona me nevoja specifike ose atyre me nevoja të veçanta për qasje në shërbime publike. Të gjitha këto aktivitete përcillen në kuadër të planit të veprimit dhe drejtorit do të jenë bartëse të tyre në bashkëpunim me OJQ dhe donatorët.

Ju ftoj që të votoni strategjinë që të krijoni një jetë me të dinjitetshme të personave në nevojë të komunës së Gjilanit.

**Latif Maliqi** – ne edhe si shoqëri por edhe si institucione e kemi obligim moral që t’ju dalim në ndihmë të gjitha kategorive sociale mendimi im është se jemi duke bërë pak sidomos për fëmijët e këtyre kategorive. Komuna së bashku me Qeverinë duhet t’i rris edhe më tepër kapacitetet për t’ju dal në ndihmë këtyre kategorive. Komuna duhet të ndaj buxhet edhe më tepër të koordinohet edhe me organizatat tjera që t’ju mundësoj të gjitha kategorive realizimin e shërbimeve t’i merr ata në përkujdesje dhe pasi të lirohen ata nga institucionet te ndarja e subvencioneve, te rregullorja e miratuar në vitin 2014, ne propozojmë që të shtohet edhe një pikë dhe të thuhet: për fëmijët me nevoja të veçanta e cila në bazë të pasqyrës 3 vjeçare është në rritje e sipër dhe mirë është e precizuar që mbikëqyrësi të përcaktohet me ligj. Ne si institucione duhet që të organizohemi që barrierat infrastrukturore të eliminohen me qëllim që secila kategori mos të ketë pengesa, ne nganjëherë duhet të heqim dorë nga realizimi i qëllimeve tona vetëm t’ju ndihmojmë këtyre kategorive që të ndihen të barabartë me neve. Grupi i LDK-së e përkrah strategjinë për përfshirje sociale.

**Blerim Haziri** – ata që janë marr me këtë Strategji me të vërtet kanë bërë një punë shumë të madhe më duhet t’i them disa fjala për strategjinë, strategjia mbi përfshirjen sociale synon të ketë një bazë për të gjithë njerëzit që ndihen pjesë e shoqërisë dhe jetës shoqërore si e tillë ka të bëjë më personat me nevoja të veçanta e cila përveç kushteve për kategoritë të caktuara strategjia ka për qëllim të përfshij të gjitha kategoritë e ndjeshme duke përfshirë personat me nevoja të veçanta, të mbijetuarit e dhunës, bazuar në gjini dhe dhunës në familje minoritetet etnike të moshuarit dhe ata në varësi të substancave psikoaktive si të tillë e përkrahim në emër të grupi LVV-së.

**Bujar Nevzati** – edhe ne si grup parlamentar i PDK-së e mbështesim këtë Strategji, ne e kemi pasur rastin që ta diskutojmë edhe më herët siç e përmendi edhe koordinatorja ne kërkojmë edhe nga qeverisja komunale që të angazhohet edhe më shumë për personat e kategorive me nevoja të veçanta, e falënderojmë grupin punuese që kanë punuar në këtë strategji!

**Gentrit Murseli** – e përshëndes kryesuesen për prezantimin e Strategjisë dhe angazhimin e madh për hartimin e këtij drafti. Të nderuar koleg, organizatat që merren me sistemin e vetëqeverisjes Lokale dhe monitorimin e iniciativave të anëtarëve të Kuvendit në takimet që ne i kemi pasur gjatë kësaj periudhe kohore kanë vlerësuar se janë dy anëtarë të kësaj legjislature 2021-2025 unë nga LDK dhe Besnik Shala nga LVV, që prioritet kryesor për mandatin 2021 -2025. E kanë të drejtën e shfrytëzimit e të gjitha mjeteve demokratike që në planifikimin e buxhetit të ardhshëm të planifikohet qartë adoptimi i të gjitha trotuareve dhe objekteve pjerrina për t’ju ofruar qasje personave me nevoja të veçanta. Andaj kërkoj nga të gjithë kolegët e mi pa dallim të subjektit politikë që prioritet mbi prioritetet ta vendosim këtë sfidë që e rëndon jetën e familjarëve tanë. Gjithashtu i jap përkrahje të pa rezervë miratimit të strategjisë komunale për përfshirje sociale dhe me falënderua drejtorin e shërbimeve publike i cili ka mirëkuptua kërkesën tonë.

1. **Miratohet strategjia së bashku me Planin e Veprimit me 30 vota për Strategjia mbi përfshirjen sociale në Komunën e Gjilanit**
2. **Rishikimi i Vendimit për caktimin e anëtarëve në Komitetin për Politikë dhe Financa (kërkesë e MAPL-s)**

**Arianit Sadiku-** së bashku me grupet jemi dakord u që t’i harmonizojmë emrat e të dy pikave 10 dhe 100 dhe t’i dërgojmë për vlerësim në MAPL.

**Me 30 vota për miratohet pika 10 dhe 11 e rendit të punës Rishikimi i Vendimit për caktimin e anëtarëve në Komitetin për Politikë dhe Financa (kërkesë e MAPL-s)dhe**

**Rishikimi i Vendimit për caktimin e anëtarëve në Komitetin për Komunitete (kërkesë e MAPL-s)**

1. **Propozim vendimi për themelimin e Këshillit Komunal për Siguri në Bashkësi-KKSB**

Shtyhet për seancën e ardhshme.

 **14. Propozim vendimi për shfuqizimin e Rregullores 01.Nr.016-60542 të datës 24.07.2020 për procedurën e ndërtimit të objekteve me karakter të përkohshëm në pronat e personave fizikë dhe juridikë**

**Ali Arifi** – në bazë të nenit 58 shkronjës h, të Ligjit nr. 03 03/L 040 të ligjit për vetëqeverisje lokale të Kosovës gazetës zyrtare të Republikës së Kosovës nr 28/04 qershor 2008, nenit 77 paragrafit 1 pika 1.8 të statutit të komunës së Gjilanit nr 01nr 016-126211 të datës 06.11.2014, me plotësimet dhe ndryshimet e statutit 01.nr 016-28448 të datës 22.03.2018, kërkesës për rishqyrtim të aktit të komunës së Gjilanit, nr463-539/3 të datës 19.08.2020, kryetari i Komunës në Kuvendin e Komunës në mbledhjen e datës 31.03.2022, për shfuqizimin e Rregullores për Procedurën e ndërtimit të Objekteve me karakter të Përkohshëm në Pronat e Personave juridik dhe Fizik. Nr 3/2020

1. Propozohet shfuqizimi i Rregullores nr. 016-60452 e datës 24.07.2020 për procedurën e ndërtimit të objekteve me karakter të përkohshëm në pronat e personave juridik dhe fizikë të komunës së Gjilanit (Kgj) nr.3/2020.
2. Propozimi për inicimin e procedurës për shfuqizimin e Rregullores siç ceket në pikën 1, është bërë pas kërkesës së autoriteteve mbikëqyrëse për rishqyrtim të aktit të komunës së Gjilanit nr 463-539/3 të datës 19.08.2020.
3. Ky propozim hyn në fuqi ditën e marrjes së tij .

Arsyetimi Kuvendi të Komunës me datë 24.07.2020 ka miratuar Rregulloren nr 1 nr 016-60452 për procedurën e ndërtimit të objekteve me karakter të përkohshëm në pronat e personave fizikë dhe juridikë të komunës së Gjilanit me nr 3/2020, shfuqizimi i Rregullores së lartcekur për rishqyrtim të ligjshmërisë të bërë nga ana e ministrisë së Ekonomisë dhe Ambientit e cila ka vlerësuar se akti i Komunës është në kundërshtim me legjislacionin në fuqi për çka ka kërkuar nga ministria e Planifikimit dhe Ambientit që t’i kërkoj Kuvendit të Komunës përkatësisht kryetarit të Komunës, që të ndërmerr veprime konkrete që aktin e komunës ta harmonizoj krahas dispozitave ligjore në fuqi. Duke u bazuar në dispozitat ligjore të cilat janë të shkruara në pjesën hyrëse të këtij propozimi propozojmë që të bëhet plotësim ndryshimi i vendimit sipas pikës 1 të dispozitivit të këtij propozimi. Sipas kësaj në drejtorinë tonë figurojnë se janë dhënë gjithsejtë 8 leje ndërtimore një kërkesë për kushte ndërtimore dhe sivjet është evidentuar një tentim i punimeve që ka tentuar të aplikoj, por nuk është pranuar dokumentacioni. Për shkak të paligjshmërisë.

**Imran Haziri** – në emër të grupit të LDK-së unë e shoh që shfuqizimi i kësaj Rregullore për ndërtimin e objekteve të përkohshme është edhe veprim ndoshta jo i duhur, nëse ka nevojë ta dërgojmë në Komitetin për Planifikim të jetë për diskutim pasi që të nis me punën komiteti, mund të koordinohemi edhe me arkitektët e shumtë që i ka komuna e Gjilanit mund të takohemi dhe ta ri modelojmë rregulloren në fjalë. Nuk jam që kjo Rregullore të shfuqizohet sepse është një Rregullore shumë e mirë edhe është praktike në shumë qytete të Kosovës e praktikojnë këtë praktikë si në Prishtinë, Ferizaj etj. Ne e dimë se ndërtimi i objekteve me karakter të përkohshëm bëhet për të mos e zënë hapësirën e komunës së Gjilanit, kjo bëhet për një kohë të caktuar derisa të bëhet planifikimi hapësinor i asaj pjese. Kostot e këtyre objekteve nuk janë të kushtueshme sepse kryesisht bëhen nga druri dhe konstruksioni i çelikut. Nëse dakordohemi jemi që të ulemi të shqyrtojmë të gjitha pikat që janë diskutabile në këtë Rregullore të harmonizohen ato. Nuk jam që kjo Rregullore të shfuqizohet.

**Ismajl Kurteshi** – bazuar në informatën që e dha drejtori i Drejtorisë së Urbanizmit, kërkesa vjen për arsye se kjo Rregullore është në kundërshtim me Ligjin dhe rregulloret dhe të gjitha aktet juridike që janë nën ligjin duhet që pa tjetër të harmonizohen me Ligjin dhe ajo që e kërkoi drejtori dhe kjo që e kërkoi parafolësi për mua përafërsisht është e njëjta gjë. Drejtori tha se duhet të shfuqizohet për shkak të plotësim ndryshimit të nevojshëm, parafolësi tha se të bëhet rimodelimi për mua këto janë të njëjta, por as nuk mund të ndodh as Rimodelim as plotësim ndryshim, para se të shfuqizohet Rregullorja dhe kjo i hap rrugë plotësim ndryshimit ose rimodelimit. Ne si grup parlamentar jemi për shfuqizimin e kësaj Rregullore, në mënyrë që ajo të harmonizohet me Ligjin në fjalë.

 **Krenare Latifi Kqiku** – në rast se nuk shfuqizohet ky vendim a mund të pajisen qytetarët me pëlqime ndërtimore ku dihet se një numër i konsideruar i pëlqimeve janë lëshuar në mënyrë të pa ligjshme, prandaj po kërkojmë edhe shfuqizimin e kësaj Rregullore.

**Ali Arifi** – shfuqizimi ka efekt prej momentit të shfuqizimit e tutje, d.m.th nuk ka efekt retroaktiv. Objektet që kanë ekzistuar dhe e kanë marr lejen e ndërtimit nuk ndikon te ato objekte ndikon te ato objekte që kanë kushte ndërtimore në këtë rast është vetëm një objekt dhe objektet tjera që kërkojnë të ndërtohen përmes këtyre kushteve në rastin konkret është vetëm një objekt që ka filluar me punë, por Inspeksioni ja ka ndërprerë punën.

**Bujar Nevzati** – pyetje për drejtorin apo sekretarin e Kuvendit, si është punuar deri më sot kur kjo Rregullore nuk ka qenë në harmoni me Ligjin?

**Ali Arifi** – se si është punuar nuk e di, por nuk është punuar në mënyre të rregullt është e planifikuar vetëm në kuadër të kantiereve të mëdha të ndërtimit në kuadër të një leje paraprake që është e paraparë për kategorinë e parë dhe të dytë ligji nuk njeh tjera leje ndërtimi.

**Arianit Sadiku** – mendoj se patjetër një Rregullore e tillë duhet me ekzistua, por patjetër duhet të jetë në harmoni me Ligjin. Nëse rregullorja është ndesh me ligjin në pika të caktuara ne mundemi që ta harmonizojmë me ligjin kështu që për me i hap rrugë harmonizimit të rregullores ne duhet që ta shfuqizojmë për t’i hapur rrugë harmonizimit të rregullores.

**Avdyl Aliu** – nuk po e kuptoj me anulua Rregulloren për ndërtimet e përkohshme për ta bërë një Rregullore për ndërtime të përkohshme. Veç këtë nuk po mundem me e kuptua.

**Blerim Haziri** – nëse ka mundësi të dimë nga drejtori se prej kur është kjo Rregullore, sa është e vlefshme dhe nëse e shfuqizojmë cilat janë efektet negative që na i sjell kjo Rregullore?

**Ali Arifi -** MAPL ja ka dërguar një shkresë komunës së Gjilanit me datë 18.08.2020 përmes të cilës i ka bërë të ditur se Rregullorja për procedurën e ndërtimit të objekteve me karakter të përkohshëm nga personat fizik dhe juridik të miratuar nga Kuvendi i Komunës së Gjilanit është e kundërligjshme në shkresën e ministrisë thuhet se departamenti ligjor i Ministrisë së Ekonomisë dhe Ambientit ka pranuar për shqyrtim të detyrueshëm për shqyrtimin e ligjshmërisë ashtu siç parashihet në nenin 18 të Ligjit për vetëqeverisje Lokale aktin komunal rregulloren nr.1 nr16 60452 të datës 24.07.2020. kjo rregullore nga ministria përkatëse është vlerësuar në kundërshtim me legjislacionin në fuqi.

**Me 16 vota për 8 kundër dhe 6 abstenime miratohet shfuqizimi i Propozim vendimit për shfuqizimin e Rregullores 01.Nr.016-60542 të datës 24.07.2020 për procedurën e ndërtimit të objekteve me karakter të përkohshëm në pronat e personave fizik dhe juridik**

15. **Shqyrtimi i kërkesës të Drejtorisë për Arsim për ndarjen e bursave për student të Komunës së Gjilanit (formimi i Komisionit për ndarjen e bursave**)

**Selvete Sylejmani** - DKA duke u bazuar në buxhetin e paraparë për vitin 2021-2022, ka vendosur që të paraqesë kërkesën në Kuvend për ndarjen e bursave për student. Vlera e paraparë nga vitin akademik 2021-2022 ka qenë 60.000.000€, në bazë të kësaj ne kemi propozuar që të jenë 69 bursa nga 600€, 40 bursa me nga 400€ dhe duke u bazuar në rregulloren 5%, 7 bursa për master. Mirëpo duke pasur parasysh se është mundësia e rritjes së buxhetit atëherë mund të bëjmë ndarje edhe më të madhe të bursave për student. Për ketë vit akademik janë të parapara pas shtimit të buxhetit të ndahen 289 bursa sipas rregullores është dashur që në muajin tetor dhe nëntor të shpallet konkursi, por për shkak të zgjedhjeve kjo nuk është bërë dhe posa janë arritur kushtet ne kemi vendosur që t’ju drejtohemi kuvendit komunal me kërkesë.

**Gentrit Murseli** – atë që e kam përgatitur për diskutim si duket po më duhet me lënë në takimin e radhës për arsye se po me duhet disa sqarime nga ana e Kryetarit, drejtoreshën kisha me pyet sa bursa do të jenë 600€ sa 400€ dhe sa bursa kanë me qenë për master? Me rritje të vlerës së buxhetit dhe thatë se ka me pas konkurs për bursa për kur e keni fjalën?

**Selvete Sylejmani** – ky konkurs do të jetë për vitin akademik 2021-2022, kështu që me rritjen e buxhetit në vlerë prej 150.000.000€ në bazë të llogaritjeve që i bëra del se 172 bursa do të jenë me nga 600€, 98 bursa me nga 400€ dhe 19 bursa master.

**Gentrit Murseli**- ne tash më e kemi paraparë nuk e di sa është e mundur do të ishte mirë që në bazë të mundësive që ne i kemi edhe si drejtori e Arsimit njëkohësisht edhe si komision i ardhshëm që të organizohet një dëgjim publik me Universitetin “Kadri Zeka”, njëkohësisht edhe me studentë që janë në Universitetin “Hasan Prishtina”, kjo për arsye të njoftimit me rregulloren sepse për herë të parë bursat ndahen sipas Rregullores dhe të njoftohen edhe me kriteret mbi bazën e të cilave shpallet konkursi.

Si LDK kërkojmë edhe nga ju drejtoresh, po njëkohësisht kërkojmë nga Kryesuesi i Kuvendit të komunës që me përfundimin e punës së komisionit, raporti i bursave nga ana e komisionit domosdoshmërisht të sillet në Kuvend.

**Arianit Sadiku** për çdo komision ka me pasur transparencë.

**Gresa Avdiu** – e përmende shpalljen e konkursit për bursa tash në muajin prill, nëse nuk gaboj për vitin 2021-2022, zakonisht notat dalin në muajin korrik cila mesatare llogaritet për vitin 2021 apo 2022? Ndoshta do të ishte mirë që të diskutohej edhe një herë që afati për bursa të jetë i hapur në muajin tetor apo nëntor. Kur veç përfundon viti akademik.

**Selvete Sylejmani**- unë ju thash në fillim se këto bursa janë për vitin 2021-2022. Do të shikohet buxheti për vitin 2022-20223. Qysh e paraqet rregullorja. Ky konkurs është vonuar e tash edhe më herët për arsye të zgjedhjeve në momentin që na janë krijuar kushtet ne e kemi sjellë para jush pikën e rendit të punës.

**Ismajl Kurteshi** – po shihet përbërja e komisionit prej 7 anëtarëve prej përfaqësuesve të subjekteve të ndryshme, unë këtu e di se jemi 6 subjekte politike, mendoj se kjo përbërje duhet të ndryshoj se njëri nga anëtarët duhet të jetë jashtë kuvendit, i cili e monitoron punën ai mund të jeta nga shoqëria civile apo kushdo qoftë ne pajtohemi 7 nga Kuvendi asnjë nga jashtë nuk po më duket të jetë në rregull.

**Gentrit Murseli**-interpretime të dyanshme nuk ka nevojë unë jam që të zbatohet rregullorja e cila është diskutuar gjerë e gjatë në Kuvend dhe subjekti politikë që ka më së shumti anëtarë në Kuvend t’i ketë 2 anëtarë.

**Sadri Arifi** – është e vërtet se rregullorja është miratuar në mandatin e kaluar, po nuk është miratuar mirë, sepse sa herë që ju keni formuar komision është dashur të jetë edhe një anëtar i KVRL-së, çdo herë keni pasur nga një anëtar nga jashtë Kuvendit. Kuvendi mundet të marr vendime pavarësisht se çfarë thuhet në Rregullore. Nuk po e di pse po e merrni privilegj me qenë anëtar i komisionit për ndarjen e bursave. Ose çfarë rëndësie ka që një subjekt politikë i ka 2 anëtarë e tjetri një nuk ka përparësi në asnjë moment i ke dy apo i ke një.

 Ju lutem Kuvendi i komunës merr vendim sa herë që e sheh se është në interesin e qytetarëve.

**Nazim Gagica** -unë e përgëzoj drejtoreshën për mundësinë që e ka gjetur për të financuar në arsim, të investosh në arsim është të investosh në shtet edhe unë e përkrahi zotin Kurteshi që të ju japim hapësirë atyre që janë jashtë politike që të kenë qasje në këtë konkurs.

**Avdyl Aliu** – rregulloret nuk miratohen sa për të qenë ose për të përmbushur një agjendë, këto miratohen me i zbatua në përpikëri, rregullorja ka dal si rezultat i punës së kuvendit është nxjerr një rregullore ashtu qysh janë nxjerr edhe rregulloret tjera dhe kërkojmë që me përpikëri t’i zbatojmë Rregulloret sa i përket monitorimit të komisionit ka mundësi që monitorues të ketë gjatë gjithë kohës gjatë punës së komisionit të bursave. Sepse rregullorja e Kuvendit prerazi e thotë se të gjithë anëtarët e komisionit duhet të jenë anëtarë të Kuvendit pse duhet të bëhet ndryshe. Askush nuk është duke u munduar të jetë pjesë e komisionit, por jemi duke u munduar me e zbatua Rregulloren ashtu siç parashihet në këtë Rregullore.

**Sadri Arifi** – para dy orëve është shkelur rregullorja për punë të Kuvendit, në vend se të diskutohej 30 minuta u diskutuar 2 orë, çka do të thotë se një rregullore mund të shkelet e tjetra jo.

**Ismajl Kurteshi** – kërkesa ime nuk ka qenë me e shkel Rregulloren kërkesa ime është që të punohet me rregullore por rregulloret të cilat konsiderojmë se duhet të ndryshohen, ato dokumente te cilat i ka nxjerr ky Kuvend në situata kur konsiderohet se duhet me u ndryshua mund edhe ta ndryshojnë. Unë e propozova një formulë e cila nëse ju pëlqen këshilltarëve komunal mund ta ndryshojnë, por unë insistoj që rregullorja që është në fuqi të respektohet.

**Arianit Sadiku** – ju ftoj të propozoni përbërjen e komisionit i cili komision do të merret me ndarjen e bursave dhe nëse e sheh të nevojshme që të ndryshohet rregullorja të vije me propozime. Komisioni do të jetë në përbërje prej 7 anëtarëve të paktën nga një nga secili subjekt politikë ose nëse keni ndonjë ide mund të paraqitni. Unë e kam një propozim LDK 2 anëtar LVV 2 anëtar PDK 1 anëtar AAK 1 dhe grupi G3 1 që do të thotë se janë 7 anëtarë.

Avdyl Aliu me rregullore është LDK 2 kurse partitë tjera nga 1.

Arianit Sadiku – LDK 2, LVV 1, PDK 1, AAK 1, AKR 1, Vatra a jeni dakord.

 Avdyl Aliu – nga LDK propozoi Gentrit Murselin dhe Afërdita Balaj Ajdini të jenë pjesë e Komisionit për ndarjen e bursave.

Krenare Lartifi Kqiku – LVV propozon Ismajl Kurteshin

Bujar Nevzati – PDK – Erestina Isufi.

Nazim Gagica AAK propozon Ardita Ukshini

AKR Arianit Ibrahimi

Vatra Kushtrim Kadriu.

Me 30 vota për Miratohet përbërja e Komisionit për ndarjen e bursave.

**16 Formimi i komisionit për vlerësimin e ofertave për dhënien ne shfrytëzim të një prone.**

**Arianit Sadiku**- një vendim është marr në vitin 27.02. 2020, për shkak të komisionit të kaluar që e ka përfunduar mandatin jemi të detyruar ta formojmë një komision të ri, në këtë komision parashihet të jenë 2 anëtarë nga ekzekutivi, dy nga Kuvendi dhe një nga shoqëria civile. Ju lus që të propozoni një anëtar nga LDK dhe një nga LVV, kurse nga shoqëria civile ka qenë Arijeta Maka dhe unë jam që ajo të jetë pjesë e këtij komisioni.

Avdyl Aliu nga LDK Imran Haziri.

Nga LVV Krenare Latifi Kqiku.

Arijeta Maka nga Shoqëria civile.

Nga ekzekutivi të hënën datë 04.04.2022 do të propozohen 2 anëtarë të e komisionit.

17 Informatë lidhur me Aplikimet në DKRS.

**Alban Hyseni** – është hapur thirrja edhe për përkrahje edhe për subvencione edhe për OJQ edhe për individ edhe për Sport, komisioni është formuar ndërsa pjesën tjetër të procedurës e dini besoj edhe ju nga raportimi i mediave. Ajo që është me rëndësi me përmendur për bindjen time është se edhe prej vet komisionit, por edhe në diskutimet tjera nuk ka pasur ndonjë vërejtje ose ndonjë informim për ndërhyrje politike përbrenda komisionit. Komisionin unë personalisht e kam takuar vetëm paskan filluar njoftimet e afërta në mes të anëtarëve të komisionit dhe përfituesve. Ndërkaq vendimi final për ndërprerje, respektivisht për anulim të thirrjes është marr pasi që është konstatuar se prej 5 anëtarëve në total njëri prej tyre rezervë, tre prej tyre kanë rezultuar se kanë lidhje me përfituesit, drejtoria më duket sot e ka bërë njoftimin edhe njoftimin publik që thirrja është anuluar e që do të do të përsëritet prapë, do të formohet komisioni i ri sepse komisioni që ka qenë ka pasur për detyrë vetëm për vlerësimin jo për më tepër. Ju siguroj juve këtu, por edhe të gjithë të tjerët se gjëra të tilla në qeverisjen tonë nuk do të lejohen. Nuk mund të jenë në lidhje të afërt dhe në lidhje të interesit përfituesit dhe anëtarët e komisionit. As unë dhe askush tjetër nuk e ka kontestuar vlerësimin e anëtarëve të komisionit, sepse prej vetë konferencës siç kanë deklaruar edhe anëtarët është bërë thirrje se kushdo mund të ketë qasje në dosjet që është bërë vlerësimi, mirëpo është kjo lidhja e afërt që në fund është shkaktar i konfliktit të interesit, që në fund është bërë anulimi i thirrjes publike për subvencionim dhe financim.

**Nazim Gagica** – ne dje kemi pasur një deklaratë nga komisioni dhe deklaratën tuaj për anulim të vendimit të vlerësimit të thirrjeve publike dhe natyrisht komisioni është deklaruar se vendimi i Kryetarit të komunës është i ngutshëm dhe se është i jashtëligjshëm në një farë forme. Tash ju e keni bërë edhe zyrtar anulimin e vendimit, megjithatë e barte barrën te komisioni që ne e vlerësojmë, por megjithatë ndoshta nuk mund të amnistohet deri në fund pasi që të jesh pro aktiv deri në fund do të thotë që të kontrollosh situatën para se të bindesh me rezultatet. Ne ju kemi paralajmëruar jo më larg se në seancën e kaluar, e di ju nuk keni qen prezent këtu por ne kemi kërkuar defektet që janë duke ndodhur në ato thirrje edhe në Flakën të Janarit është e përsëritur, sikur të kishit reaguar me kohë ndoshta kjo e dyta nuk kishte mundur të ndodh. Tani në këto momente nuk e di kush ka të drejtë Komisioni apo ju ne e mbështesim vendimin institucional të komisionit, por megjithatë ne kemi kërkuar nga drejtori një raport nga Flaka e Janarit, në mënyrë që t’i evidentojmë defektet që të parandalojmë të mos ndodhin por sikur nuk ndodhi asgjë. Sikur ne po kërkojmë këtu diçka që është jashtë Rregullores, nuk na sollët asnjë informatë, kështu që unë mendoj se nëse ne këtu po ndikohemi menaxhohemi nga menaxhimi jashtë institucional e lus z.Hysenin që ta parandalon me kohë. Nëse nuk menaxhohet Kultura nga Drejtori i Kulturës mandej nga ju si punëdhënës i drejtorit, atëherë është mirë që si akt moral me marr një vendim drejtori apo dikush tjetër. Nuk mund të menaxhohet as nga OJQ-t as nga tjerët ne jetojmë në Gjilan dhe i dimë pak a shumë lidhjet e atyre që merren me aktivitete. Në anën tjetër përtej kësaj që kemi parë nëpër mediume ka edhe diçka tjetër: nuk janë festuar festat kalendarikë komunale në përputhje me thirrjen publike, unë nuk e di që ka pasur ftesë në thirrjen kalendarike për pajisjet sportive dhe ato kanë dal shtesë dhe një problem përtej kësaj del që 50% e përfituesve janë zyrtarë shteti që janë pronar apo drejtor të OJQ-ve. Deri sa në thirrjet publike me të drejt thuhet se nëse i takon një institucioni nuk ka të drejt të përfitoj nga thirrjet publike edhe kjo nuk është respektua. Mandej këta zyrtar shteti qoftë zyrtar shteti qoftë profesional 80% të angazhuarve në këto projekte i kanë me pagesë zyrtarët publik, ndoshta më mirë do të kishte me qenë që t’i jepet një OJQ –je që nuk ka lidhje me zyrtarët e shtetit. Ku do t’i nxisnim të tjerat organizata që nuk kanë të bëjnë me institucionet tona në anën tjetër nëse bash kështu është atëherë pas nuk merrni vendim tjetër z. Hyseni që t’ju paguash orët shtesë zyrtarëve të shtetit për punën shtesë për të njëjtin aktivitet, sepse ata të njëjtin përshkrim të detyrës e bëjnë dhe në të njëjtin përshkrim marrin edhe projekt nga institucionet komunale kjo është një thirrje se do t’i evitoni këto standarde që na kanë ndodh, por ne kemi kërkuar intervenim me kohë që në seancën e kaluar edhe nga ju edhe nga drejtori i Kulturës.

**Gresa Avdiu** – unë sinqerisht nuk kisha dashur me marr fjalën për shkeljet e radhës që janë bërë qysh u përmend edhe nga parafolësi, se kemi pas shkelje po thuajse të njëjta po me numër më të pakët në seancën e kaluar unë i kam potencuar shkeljet sipas neneve, pikave dhe rregulloreve, por nuk kam marr asnjë përgjigje as nga ju Kryetar as nga ana e drejtorit. Mua më vjen keq që vazhdimisht atakohet vetëm një anëtar i cili është fytyrë publike, po siç u përmend edhe nga Kryetari këtu janë tre anëtarë që kanë pasur konflikt interesi. Një anëtar i komisionit është themelues i një OJQ –je përfituese, sesionin e OJQ përfituese është bërë në emër të DKRS-së anëtari tjetër e ka shpërblye vëllain kurse OJQ që është themeluar nga drejtori i Kulturës që unë besoj se akoma është anëtar i kësaj OJQ-je dhe është mirë me na tregu a jeni apo jo anëtar? Sa i përket Flakës së Janarit unë e kam marr raportin që e keni sjellë këtu. Që për mua është raport i pa detajuar, nëse dikush mundet ta deshifroj pasqyrën financiare të raportit Flakës së Janarit do ta përgëzoja unë nuk kam mund ta kuptoj. Këtu e keni Akademinë e Ibrahim Rugovës edhe Xixat e Flakës 20296€, më poshtë është bina dhe zërimi i flakës 6690, mua po më duket shumë i mangët raporti, është mirë që të vini me një raport më të detajuar.

**Gentrit Murseli** – u përmend nga kryetari se i ka takuar anëtarët e komisionit edhe pas përfundimit të punës unë veç do të doja me dit cili është raporti përfundimtar i komisionit të ankesave? A është i publikuar vendimi apo vetëm njoftimi mbi shkarkimin e komisionit? Dhe t’u kisha lut Kryetar që kur bëni postim në rrjetet sociale së pari të merrni vendimin e pastaj të bëni postimin jo sikur në rastin e kaluar, së pari me bo postimin e mandej me marr vendimin që publikisht e tha edhe komisioni se ne nuk kemi informatë.

**Alban Hyseni** – ajo që po vërej prej qasjes tuaj a e dini çka është këtu është kontroll totalirizmi shembull, ai thotë se duhet kontrolluar komisionin ose kontrolloni drejtorin. Unë nuk kontrolloj drejtori, unë e monitoroj punën, në momentin që janë konstatuar lidhjet e afërta familjare, unë e kam anuluar thirrjen, ajo që ju po kërkoni të bëjë unë që ta takoj komisionin para vlerësimit, unë ju thash më herët se komisionin e kam takuar pas vlerësimit jo para, sepse po t’i takoja para vlerësimit kjo do të nënkuptonte se kam pasur ndikim te ta, e këtë nuk e bëjë unë. Ka kaluar koha kur kryetari dhe drejtori takohen me komisionin para vlerësimit nuk ka kontroll mbi komisionin, komisioni është i pavarur kontrolli mbi komisionin do të kuptonte ndërhyrjen në kompetencat e tij.

Drejtori është zotuar se ka me e sjell raportin e Flakës së Janarit, një gjë kuptojeni thirrje për Flakën e Janarit nuk është bërë nga drejtori e as nga unë, është bërë nga drejtori i kaluar.

Në momentin që është konstatuar shkelja është anuluar thirrja ky është veprimi i Kryetarit të Komunës. Kryetari i komunës nuk ka të drejtë të ndërhyj në punën e Komisionit unë nuk jam këtu me kontrollua komisionin jam për me përzgjedh komisionin, kur komisioni vepron kundërligjshëm unë e shkarkoj edhe komisionin edhe e anuloj thirrjen të dyja. Cila është kritika tash, apo doni me e kthye komisionin prapa apo jeni për mos me anulua thirrjen prej meje dhe prej ekzekutivit që e keni përpara jush nuk ka kontroll mbi komisionet.

Flaka e Janarit do të përgatitet, OJQ-të fituese që kanë dal nga thirrja ka pasur plot defekte kur ka përfunduar Flaka jemi takuar me grupin punuese dhe Këshillin Organizativ, a e dini cila ka qenë përgjigjja: këto organizata nuk i plotësojnë kriteret, a ekziston thirrja jo kriteret që kanë qenë në mendje dhe praktikë organizative nuk kanë qenë në letër. OJQ-të përzgjidhen sipas kritereve që janë të përcaktuara në thirrjet publike gjitha OJQ-të që e kanë fituar thirrjen publike i kanë përfituar kriteret, sepse kanë qenë të caktuara aty. A ka defekt këtë vit po ka 31 vjet e tutje ka defekte. Për këtë arsye ne e kemi bërë një draft fillestar për dëgjim publik lidhur me Flakën e Janarit të gjitha ata që janë të interesuar mund të japin kontributin e tyre dhe e caktojmë se cila është forma më e mirë e organizimit. A po e bëjmë në emër të Ministrisë, Presidencës apo po e lemë në kuadër të Komunës, absolutisht jam i hapur që të bëjmë debat dhe të vendosim këtu bashkë. Flaka e Janarit nuk është vlerë e asnjë individi është vlerë e Komunës është e qytetit është e mbarë kombit tonë. Ne jemi organizatori dhe është vlerë e jashtëzakonshme që ne duhet ta ruajmë. Nuk mundemi ne me ruajt ku thirrja ka qenë më herët dhe në bazë të thirrjes në e kemi bërë organizimin. Ne asnjë veprim të qëllimshëm nuk e kemi bërë për ta dëmtuar dikë.

Genci ka qenë anëtar i komisionit dhe kur është publikuar në Fb puna e komisionit Genci ka dal edhe e ka mbrojtur punën e komisionit, krejt ne çka kemi konstatuar është se ka pasur konflikt interesi, është anuluar thirrja ja ku jemi tani.

Secili komision që do të vije duhet që të ketë parasysh se konflikti i interesit prapë ka me na sjell në të njëjtin rezultat, anulim të thirrjes, rishpallje.

**Kushtrim** **Zeqiri**– unë po lidhem me diskutimin e z. Gagica, sa i përket thirrjeve publike së bashku më thirrjet ka qenë edhe një kalendar i festave që kanë mund me aplikua në thirrjet publike edhe për festat e kalendarit edhe për sport edhe për rini edhe për kulturë është e bashkangjitur në veb faqe të komunës.

Sa i përket raportit financiarë ne jemi duke pritur alokimin e mjeteve për tremujorin e dytë për me ju aloku mjetet organizatave që kanë mbetur pa u paguar për ta kompletuar raportin financiarë për Flakën e Janarit, një pjesë është e detajuar ashtu siç e keni kërkuar ashtu dhe e kam dorëzuar te z.Sadriu, por më është thënë se deri sa të jetë i kompletuar Raporti duhet me prit.

Sa i përket Gresës që vazhdimisht po e përsërit te Organizata “Varg e Vi”, unë e kam thënë edhe në takimin e kaluar se jam themelues i Varg e Vi-së, po nuk jam në Varg e Vi qe 5 vite, këtë mund ta dokumentoj edhe me një raport financiar bankar, mundeni edhe me pa se nuk ka asnjë transfer bankar ne emër timin qe 5 vite.

Sa i përket konfliktit zyrtarë konflikt është vetëm nëse janë zyrtar të lart jo edhe nëpunësit.

Të ndryshme.

**Arianit Ibrahimi** – unë dhe subjekti im vazhdimisht jemi duke u atakuar nga një anëtar i kuvendit më konkretisht nga anëtari i subjektit “Vatra” i cili ka filluar atakimet pasi që unë së bashku me Kryetarin kemi arritur një marrëveshje për qeverisje për 4 vite, rastin si të tillë e kemi dërguar edhe në organet kompetente që ato të merren me rastin.

**Kushtrim Kadriu** – të më thuhet mua se asgjë nuk kam bërë për shqiptarët e luginës së Preshevës është e pakuptimtë unë kam reaguar më shumë se 2556 herë në media dhe portale të ndryshme ka lejuar hapësirën për qindra studentë që shkollohen në Gjilan, sa i përket zyrës që jeni marr vesh ta udhëhiqni ju unë e kam udhëhequr në mënyrë vullnetare.

Procesmbajtësi Kryesuesi i Kuvendit

Mejdi Rexhepi Arianit Sadiku